“A Tho Ṭhan Lai Ti Cu Ka Hngalh Ko” | Vennak Innsang\n“Kan hawi Lazaruh kha aa hngilh cang, sihmanhsehlaw ka va kal lai i ka va thawh lai.”—JOHAN 11:11.\nHLA: 54, 51\nZei Baibal tuanbia nih dah Martha kha thawhṭhannak a zumhter?\nHmailei ah thawhṭhannak a um lai ti kha zeitindah kan zumh khawh?\nMartha bantukin zei bantuk thil sining dah naa ruahchan?\n1. Martha nih a ṭapa kong he aa tlaiin zeidah a zumh? (A hramthawknak hmanthlak zoh.)\nJESUH i hawikom ṭha le a zultu a simi Martha cu a ngaih a chia tuk. Zeicatiah a ṭapa, Lazaruh cu a thi. Hnemhnak a pe khomi thil pakhatkhat a um maw? A um. Jesuh nih “na ṭa cu a tho ṭhan lai” tiah bia a kamh. Mah bia nih a ngaihchiatnak vialte kha a hlo kho dih lo. Asinain Martha nih Jesuh biakam kha a zumh caah hitin a ti: “A si, a tho ṭhan lai ti cu ka hngalh ko, sihmanhsehlaw ni hmanung bik thawhṭhannak ah pei a si ko lai cu.” (Johan 11:20-24) Martha nih hmailei ah thawhṭhannak a um lai ti kha a zumh. Jesuh nih khuaruahhar thil pakhat a rak tuah. Lazaruh kha mah ni ah a rak thawhter.\n2. Martha bantuk zumhnak ngeih kha zeicah na duh?\n2 Jesuh le a Pa nih kan dawtmi a thimi hna kha atu ah an thawhter ṭhan hna lai tiah i ruahchan awkah a ruang kan ngei lo. Asinain Martha bantukin na dawtmi a thimi hna cu hmailei ah an tho ṭhan lai tiah na zum maw? Na va asiloah na nupi, na nu le na pa, na pi le na pu asiloah na fale nih an in thihtak men lai. Mah na dawtmi hna he i kuh, bia i ruah le nihṭi kha naa ngaih tuk ko lai. Martha bantukin ‘ka dawtmi a tho ṭhan lai ti cu ka hngalh ko’ tiah chim awk a ruang ṭha hna na ngei. Cu bantuk zumhnak kan ngeihnak a ruang hna ruah cu Khrihfa pakhat cio caah a ṭha.\n3, 4. Jesuh nih zeidah a tuah, mah nih Martha zumhnak kha zeitindah a fehter chin?\n3 Martha cu Jerusalem khua pawngah a ummi a si caah Jesuh nih Galilee peng, Nain khua i nuhmeinu fapa a thawhtermi kha a hmu men lai lo. Asinain mah kong kha a theih ko lai. Cun Jairu fanu a thawhtermi zong a theih men ko lai. Jairu inn i a ummi vialte nih ngakchianu cu “a thi ko ti kha an hngalh.” Asinain Jesuh nih a kut kha a tlaih i “Tho tuah, ka fanu” tiah a ti. Mah tikah ngakchianu cu a tho colh. (Luka 7:11-17; 8:41, 42, 49-55) Jesuh nih mizaw a damter khawh hna ti kha Martha le a nau Mary nih an hngalh. Cucaah Jesuh hi an sinah rak um sehlaw Lazaruh cu a thi lai lo tiah an zumh. Atu ah Lazaruh cu a thih cang caah Martha nih zeidah aa ruahchan? Lazaruh cu hmailei “ni hmanung bik” ah a thoṭhan lai tiah a timi kha i cinken. Zeicah cutin a zumh? Na dawtmi hna i telin hmailei ah thawhṭhannak a um lai ti kha zeicah na zumh khawh?\n4 Thawhṭhannak zumh khawh a sinak a ruang ṭha hna a um. Mah lak i cheukhat kha atu i ruah hna u sih. Na ruah theng lomi a kong hna kha Baibal ah na hmuh men lai. Mah nih na dawtmi hna he kan i tong ṭhan lai timi na zumhnak kha a fehter chin lai.\nRuahchannak A Kan Pemi Thil Sining\n5. Martha nih Lazaruh a tho ṭhan lai ti kha zeicah a zumh?\n5 Martha nih ka ṭa ‘a tho ṭhan lai ti cu kaa ruahchan’ tiah a ti lo. “A tho ṭhan lai ti cu ka hngalh ko” tiah a ti. Martha nih zeicah a zumh? Hlan lioah a rak ummi thawhṭhannak kong hna kha a hngalh caah a si. A ngakchiat lioah inn ah le biakinn ah a hngalhmi a si kho men. Baibal ah ṭialmi thawhṭhannak hna lakin pathum kha atu i ruah hna u sih.\n6. Zei khuaruahhar thil kong dah Martha nih a hngalh?\n6 A hmasa bik thawhṭhannak cu Pathian nih profet Elijah kha khuaruahhar thil tuah khawhnak ṭhawnnak a pek lioah a cangmi a si. Chaklei Israel, Foinisia peng, Zarephath khua ah profet Elijah cungah khual dawtnak a langhtermi a si a fakmi nuhmeinu a um. Jehovah nih khuaruahhar thil pakhat a rak tuah. Nuhmeinu le a fapa an nun nakhnga caah changreu le chiti kha a dihter lo. (1 Si. 17:8-16) A hnuah a fapa cu a zaw i a thi. Asinain Elijah nih a rak bawmh. Elijah nih ngakchiapa kha a tawngh i Jehovah sinah hitin thla a cam: “Ka Pathian, hi ngakchia nunnak hi a chungah lut ṭhan ko seh.” A thlacam ningin a rak cang. Pathian nih Elijah thlacamnak kha a theih i ngakchiapa kha a nunter ṭhan. Mah cu Baibal ah ṭialmi a hmasa bik thawhṭhannak a si. (1 Siangpahrang 17:17-24 rel.) Martha nih cinken awktlak a simi mah kong kha a hngalh lai ti cu a fiang ko.\n7, 8. (a) A ngaih a chia tukmi nu cu Elisha nih zeitindah a hnemh? (b) Elisha tuahmi khuaruahhar thil nih Jehovah kong zeidah a langhter?\n7 Baibal ah langhtermi a pahnihnak thawhṭhannak cu profet Elisha nih a tuahmi khuaruahhar thil a si. Shunem khua ah fa pakhat hmanh a ngei lomi Israel minu pakhat a um. Elisha cungah khual dawtnak a langhter caah Jehovah nih thluachuah a pek i kum upa a simi a vapa he fapa pakhat an ngei. Kum tlawmpal hnuah mah ngakchiapa te cu a thi. Mah tikah a nu cu zeitluk in dah a ngaih a chiat lai khi ruathmanh. A ngaih a chia tuk i meng 19 aa hlatnak Karmel Tlang ah Elisha kha a va kawl. Ngakchiapa te thawhter ṭhan awkah Elisha nih amah a bawmtu Gehazi kha Shunem khua ah a thlah hmasa. Asinain Gehazi nih a nunter ṭhan kho lo. A hnuah Elisha le a ngaih a chiami nu cu inn ah an va phan.—2 Si. 4:8-31.\nPathian nih mithi thawhter khawhnak ṭhawnnak a ngeih kha a langhter\n8 Elisha cu mithi an chiahnak khaan ah a kal i thla a cam. Jehovah nih Elisha thlacamnak kha a leh i khuaruahhar lam in ngakchiapa te cu a nunter ṭhan. A fapate a nun ṭhanmi kha a hmuh tikah aa nuam tuk. (2 Siangpahrang 4:32-37 rel.) Hannah a thlacamnak bia hna kha aa cinken men ko lai. Hannah cu fa a ngei kho lo, asinain a hnuah Jehovah nih thluachuah a pek i Samuel kha a hrin. Jehovah cu ‘Sheol ah a kalter kho i a chuah zong a chuahter’ khotu a si caah Hannah nih a rak thangṭhat. (1 Sam. 2:6) Shunem khua i ngakchiapa a thawhternak thawngin Pathian nih mithi thawhter khawhnak ṭhawnnak a ngeih kha a langhter.\n9. Baibal ah ṭialmi a pathumnak thawhṭhannak kong kha chim.\n9 A dang khuaruahhar thil pakhat cu Elisha a thih hnuah a cangmi a si. Kum 50 leng profet rian a ṭuan hnuah Elisha cu ‘a thihpi hnga ding zawtnak in a zaw i a thi.’ Caan a liam thluahmah tikah Elisha cu a ruh lawng a tang. Nikhat cu Israel mi nih mipa pakhat an vui lioah ruahlopi in an ral pawl an ratmi kha an hmuh. Mah tikah an luat khawh nakhnga khulrang tein a thimi pa kha Elisha thlan ah an thlak. Baibal nih hitin a ti: “Mipa nih Elisha ruh a vun tawngh cangka hna cun a nung ṭhan i a ke in a dir.” (2 Si. 13:14, 20, 21) Mah kong hna nih Pathian cu thihnak cungah ṭhawnnak a ngei ti zumh awkah Martha kha a bawmh. Nang zong mah kong hna nih Pathian ṭhawnnak cu ri a ngei lo ti kha aan zumhter ve ko lai.\nLamkaltu hna Chan ah a CangmiThil Sining\n10. A thimi Khrihfa unaunu pakhat kha Peter nih zeitindah a bawmh?\n10 Khrihfa Greek Baibal zong ah zumhfekmi Pathian salle nih mithi an thawhter ṭhanmi hna kong aa tel. Jesuh nih Nain khua pawng le Jairu inn ah mithi a thawhṭhanmi hna kong kha kan hngalh cang. Caan tlawmpal hnuah lamkaltu Peter nih Tabitha ti zongin auhmi Dorcas kha a thawhter. Peter cu mithi an chiahnak khaan ah a kal, thla a cam i “Tabitha, tho tuah” tiah a ti. Mah tikah Dorcas cu a nung ṭhan i Peter nih cuka i a ummi Khrihfa hna kha “a nung in an sinah cun a pek hna.” Cucaah cuka khua i “mi tampi nih Bawipa kha an zumh.” Mah zultu thar hna nih Jesuh kong thawngṭha le Jehovah nih mithi a thawhter khawh timi kong kha mikip sinah an chim.—Lam. 9:36-42.\n11. Siibawi Luka nih minopa kong he aa tlaiin zeidah a chim, mah thil sining cu midang cungah zeitindah huham a ngeih?\n11 A dang thawhṭhannak a hmumi midang zong an um. Voikhat cu lamkaltu Paul nih atu ah chaklei nitlak Turkey tiah auhmi, Troas khua i inncung pakhat ah pumhnak a tuahpi hna. Paul nih zanṭim tiang a cawnpiak hna. Minopa Zutikhas cu aa pum ve i thlalangawng pawngah a ṭhu. Asinain aa hngilh i inn dot thum cungin vawlei ah a tla. Zutikhas sinah a phan hmasa bikmi cu siibawi Luka a si i anih cu aa khawnden ruangah mah hngal loin a ummi a si lo, a thihmi tu a si ti kha a hngalh. Paul zong inntang leiah a ṭum ve. Zutikhas kha a pom i “a nung ko rih” tiah a ti hna. Mah khuaruahhar thil cu thil sining a hmumi vialte hna cungah huham a ngei tuk. Minopa cu a thi i a nung ṭhan ti an hngalhmi nih ‘an hna a ngamter tuk hna.’—Lam. 20:7-12.\n12, 13. Kan i ruah cangmi thawhṭhannak kong he aa tlaiin zei bia dah kan i hal khawh?\n12 Kan i ruah cangmi thawhṭhannak kong hna nih Martha bantuk zumhnak a kan ngeihter ve awk a si. Nunnak a kan petu Pathian nih a thimi a nunter ṭhan khawh hna ti kha kan zumh khawh. Pathian nih khuaruahhar thil a tuah lioah Elijah, Jesuh asiloah Peter ti bantuk zumhfekmi Pathian salle an ummi cu lungthawh awk ngai a si. Khuaruahhar thil tuah a si ti lo hnuah a thimi hna tah zeitin? Pathian nih hmailei ah mithi a thawhter ṭhan hna lai tiah zumhfekmi nu le pa hna nih an i ruahchan maw? Martha nih a ṭapa kong he aa tlaiin ‘ni hmanung bik thawhṭhannak ah a tho ṭhan lai ti cu ka hngalh ko’ tiah a chim bantukin a fekmi zumhnak an ngei ve maw? Martha nih hmailei thawhṭhannak a um lai ti kha zeicah a zumh, nangtah zeicah na zumh?\n13 Zumhfekmi Pathian salle nih hmailei ah thawhṭhannak a um lai ti an zumh kha Baibal ah ṭialmi a kong tampi nih a langhter. Mah lak i a kong cheukhat kha i ruah hna u sih.\n14. Abraham kong nih thawhṭhannak he aa tlaiin zeidah a kan cawnpiak?\n14 Abraham nih caan saupi a hngah hnuah a ngeihmi a fapa Isak cungah Jehovah nih tuah a fialmi kong kha ruathmanh. Jehovah nih hitin a ti: “Na fapa, fapa pakhat lawngte na ngeihmi Isak na dawtmi kha i lak law Moriah ram ah va kal. Cuka ah cun kaan hmuhsak laimi tlang cungah khanghthawinak ah na khangh lai.” (Gen. 22:2) Mah bia a theih tikah Abraham zeitindah a um lai tiah na ruah? Abraham tefa thawngin miphun vialte nih thluachuah an hmuh lai tiah Jehovah nih bia aa kam. (Gen. 13:14-16; 18:18; Rom 4:17, 18) Mah lengah Jehovah nih thluachuah kaan pek dingmi cu “Isak chungin a chuak lai” tiah a ti. (Gen. 21:12) Asinain Abraham nih a fapa kha raithawinak ah a pek ahcun zeidah a cang kho? Pathian nih Isak cu thihnak in a thawhter ṭhan khawh ti kha Abraham nih a zumh tiah Paul nih a fianter. (Hebru 11:17-19 rel.) Asinain Isak cu hmakhatte ah, suimilam tlawmpal, nikhat asiloah zarhkhat hnuah a nung ṭhan lai tiah Abraham nih a ruah tiah Baibal nih a chim lo. Abraham nih a fapa cu zei tikah dah thawhter a si lai ti kha a hngal lo. Asinain Jehovah nih Isak kha a nunter ṭhan lai ti cu a zumh.\n15. Zumhfekmi Job nih zei ruahchannak dah a ngeih?\n15 Zumhfekmi Job zong nih hmailei ah thawhṭhannak a um lai ti kha a hngalh. Thingkung cu hau a si tikah a thar in a corh ṭhan kho i thingkung thar bantuk a hung si ti kha a hngalh. Asinain minung tu cu cutin a si kho lo. (Job 14:7-12; 19:25-27) Mi pakhat cu a thih tikah amah tein aa nunter ṭhan kho lo. (2 Sam. 12:23; Salm 89:48) Mah cu Pathian nih mi kha a thawhter kho hna lo tinak a si lo. Jehovah nih a ka philh lai lo tiah Job nih a zumh. (Job 14:13-15 rel.) Job nih mah cu zeitik ah dah a si lai ti kha a hngal lo. Asinain minung nunnak a Sertu nih a ka cinken khawh i a ka cinken lai, cun a ka thawhter ṭhan lai tiah a zumh.\n16. Vancungmi nih Daniel kha zeitindah thazaang a pek?\n16 A dang zumhfekmi Daniel kong hi ruathmanh. A nunchung vialte zumhfek tein Jehovah rian a ṭuan i Jehovah nih a rak bawmh. Voikhat cu vancungmi nih Daniel kha hitin a ti: “Pathian nih aan dawt, . . . na caah zeizong vialte a ṭha dih ko lai. Na lung ṭhawng ko.”—Dan. 9:22, 23; 10:11, 18, 19.\n17, 18. Jehovah nih Daniel kha zei bia dah a kamh?\n17 Daniel cu kum 100 hrawng a si i a nunnak a dongh lai ah a ton laimi kong hna kha a ruat men ko lai. Daniel nih ka tho ṭhan lai tiah aa ruahchan maw? Aa ruahchan. Daniel Baibal cauk a donghnak ah, Pathian nih bia a kamhmi kong kha hitin kan hmuh: “Nang cu a donghnak tiangin zumhawktlak tein um ko. Cun na thi lai.” (Dan. 12:13) Daniel nih a rauhhlan ah a kalnak ding hmun a simi “Sheol ah cun rian siseh, ruahnak siseh, hngalhnak siseh, fimnak siseh a um ti lo” ti kha a hngalh. (Pct. 9:10) Asinain Daniel caah mah cu a donghnak a si lo. Jehovah nih a ṭha tukmi hmailei ruahchannak kha bia a kamh.\n18 Jehovah vancungmi nih hitin a ti: “Chan donghnak caan ah na hmuh awk hnga kha co awkah nang cu na tho te lai.” Daniel nih mah cu zeitik ah dah a si lai ti kha fiang tein a hngal lo. Ka thi lai i kaa din lai ti kha a hngalh. Asinain “na tho ṭhan te lai” timi biakam a theihmi nih hmailei ah ka tho ṭhan lai ti kha a hngalhter. Mah cu a thih in caan saupi a rauh hnu, “chan donghnak caan” ah a cang dingmi a si. Jerusalem Baibal nih cun “caan donghnak ni ah na tho ṭhan te lai” tiah a ti.\nMartha bantukin thawhṭhannak a um lai ti kha na zumh khawh(Catlangbu 19, 20 zoh)\n19, 20. (a) Martha nih Jesuh sinah a chimmi bia he aa tlaiin zei kong hna dah kan i ruah? (b) A hnu capar ah zei kong dah kan i ruah hna lai?\n19 Martha nih zumhfekmi a ṭapa Lazaruh cu “ni hmanung bik thawhṭhannak” ah a tho ṭhan lai ti zumh awkah a ruang ṭha hna a ngei ti cu a fiang ko. Jehovah nih Daniel bia a kamhmi le Martha nih Jesuh sin a chimmi bia nih kannih zong zumhnak a kan ngeihter ve awk a si. Thawhṭhannak a um lai.\n20 Hlanah a rak um taktakmi thawhṭhannak kong hna kha kan hngalh cang. Mah nih mithi an nung ṭhan kho ti kha a langhter. Zumhfek tein Pathian a biami nu le pa hna cu hmailei thawhṭhannak ah kan hmuh ṭhan hna lai. Asinain biakam a si in kum tampi hnuah thawhṭhannak a um lai ti a langhtermi thil a um maw? A um ahcun mah nih hmailei thawhṭhannak kha i ngaih awkah a ruang tampi a kan pek lai. Asinain mah cu zeitik ah dah a si lai? A hnu capar ah mah kong cu kan i ruah te hna lai.


KimWoobin i cu lio a ngandam nak kong cu Agency lei nih – CHIN IDOL\nKim Woobin pakhat. Jo Insung he hmun khat ah May/14/19 ni ah Jo Insung Seoul myot ah um mi Jungto Society puai ah a kal.Kim Woobin le Jo Insung cu hmun khat ah an tthu tti. Hmuh lonak say cang mi Kim Woobin hmanthlak an hmuh in mipi pawl nih tu lio I a zawtnak Kong theih an duh colh.mah caah cun Agency SidusHQ nih Kim Woobin I tu lio a ngandamnak Kong le zeitin in dah (Anuhpingia) lemcang rian cu a tuan than kawh lai timi cu an chim.\nAgency lei nihKim Woobin I tulio a ngandam nak kong cu tha dih ko.lemcang tu cu zei tik ah a tuan than kho lai ti cu fiang in kan chim kho rih lo tiah chim.kan hnu January thla lio ah Kim Woobin cu dam lonak ruangah siiai in a cawnghram i a tu cu a tha lei panh cang tiah chim.\nKim Woo bin cu nasopharynx timi cancer zawtnak ngei.uncontrollably fond timi film a thlak dih ah cancer zawtnak a ngei I lemcang rian cu a din I a cawnghram.\nYangon a linh tuk ruangah YBS bus 3000 leng cu Aircon nih\nA Tu thla Chung Yangon cu a linh tuk caah YBS bus 3000 leng cu Aircon nih chei ti lonak Kong cu Power Eleven company zunguk Dr.U That Tin Win nih chim.Yangon khuachung ah YBS bus tli peng mi hi 6000 leng si i 2800 hi bus that mi an si.Foton company/Yutone company/Ankai company nih […]\nAA Ralkap nih kawl ralkap Bo(3) pa an tlaih nain tha tein\nJune/2/19 ni ah Minpia Peng Shwe Thama le Aungtine khua karlak ah a cang mi I kah nak ah kawl ralkap Tatmah(55)Kalaw hrambunh Kah-Ma-Ya (3) I bothum si mi Soe Lin Aung kum(29) Body number (Ta-351366) cu AA ralkap nih an tlaih nain a hliam mi a hma cu tha tein thlop piak I an […]


By:Salai Chin’Dr.SaSa khi Tawllek menmen i hman mi dawh a si’Ngun Cung Lian he cun’tachun awk a tlak lo. – Onlinenungak\nBy:Salai Chin’Dr.SaSa khi Tawllek menmen i hman mi dawh a si’Ngun Cung Lian he cun’tachun awk a tlak lo.\nDr.Ngun Cung Lian nih Dr.SaSa a tluk lo caah a soi nan hei ti cuh!Dr.SaSa nih tluk seh law Ruahnak petu ah an i chiah ve hnga.\nAtu SaSa khi Tawllek menmen i hman mi dawh a si khih! Van le vawlei in an i dang NCL cu Kawlram pi nih ruahnak petu ah ai hman mi a si. SS cu Airport le tuktak tete chimkep ti hna hlah uh! Zoh a chia amah SS zv a ning a zak ve lai.\n2020 thimnak ah ram le miphun sersiamnak dingah indipendent in MP na cuh ve caah upatnak kan pek.\nNang cu aluan cia ah miphun le ram caah siseh sifak santlai lo tampi na bawm hna caah upatnak kan pek chap.\nNang hi NLD tanhtu narak si bal ca zong ah upatnak kan pek chap. Keimah upatnak pek cu na vai lawm theng lai lo nain kan peh chih.\n2020 thimnak he pehtlai in mipi sin vote na kawlning zoh tik ah soiselnak tamdeuh chim in politic natuah tik ah politician na rak si lo ti afiang. Politic ah misoi le doh cu aa tel ko nain number one ah mi soisel le doh hi chia dingasi ve lo. Politic Bawmtu cu asi ve. Na cuhnak independent policies kha thangpi in au pi ko law atha lo maw?\nEvangelist nih bu kong chim loin thawngtha aupi arian asi bantuk in na kal pimi thawgtha kha chim ziar ko law tha lo maw?\nKan ram nih a herh mi cu cozah ser khawh hi asi. Cu cozah belte cu cozah chia le cozah tha ser tiin a um ve. Cozah chia asi ah cozah tha asi ah a herh mi cu cozah ser kha asi ko. Independent nih cozah aser kho fawn lo ticu na hngah tuk ko lai va si kaw ziah USDP, NLD, CNLD ti bantuk hna vaivuanh dingin politic na tuah. Independent nih le cozah nan ser kho fawn lo,,, cozah loin maw mipi chiah na kan timh. Cozah tha ngeih mipi na kan duh piak ahcun tanh mi le dirhmun ngei mi party pakhat khat ah na um awk asi. Atuna dir hmun hi party kip vaivuanh i cozah ngeih lo dingphun in na cawl. Mipi zawn na ruat deuh rua lo.\nA luan cia mipi na bawmh mi kha social issue he aa pehtlai mi asi. Khakha na politics hriamnam ah na hman awk asi lo. 2008 phunghram tang ahcun party pi puam hmanh nih cozah an ser zong ah an cawl kho lo va si kaw independent nih phunghram tang ah zei na tuah khawh hnga? Na chim rel ve lai nain dirkamhtu na ngeih lo ahcun santaihnak um te lai maw? Na mipi laklawh in na chia te hna lai ka zumh.\nHi hnu cu independent napeknak policies kha chim ziar ko, party doh in politic tuah hlah,,, khikhi mipi vaivannak politic tu asi deuh… dawtnak he,,,,


US nih Atu Kum ah Ralzam 62,500 Lak ding in Timhtuah – Hakha Cherry\nUS nih 2021 chung ah vawleicung ralzam 62,500 kan lak lai, tiah President Joe Biden nih ralzam laknak kong cathanh ah a langhter.\nPresident hlun Donald Trump chan ah ralzam 15,000 tiang lawng lak ding in a rak tthumh i, cucu American lungput a si lo tiah Biden nih a mawhchiat.\n2021 ah ralzam 62,500 lak khawh ding in timhtuah a si i, aralaimi kum ah ralzam 125,000 tiang lak khawh ding in President Biden cozah nih timhtuahnak a ngei.The Chin Journal May 4, Yangon (White House)\nZum Law Damnak Na Hmuh Lai .Ralbawi Naaman nih khan a ram mi kha a uk khawh hna i a hruai khawh ko hna. Uktu ralbawi a si caah amah cang cun i lunghmuih ngai le i lungsi ngaiin a um men ko lai. Sihmanhsehlaw ahohmanh nih an hngalh lomi le minung nih damh khawh lomi thinghmui zawtnak țihnung a rak ngei diam. Ka minung hawi nih an ka hngalh sual lai tiah a thlite in a thuh pengmi zawtnak ruangah lungrethei in a um. Harsatnak fakpi a tuar i um khua nuam loin a um ve țhiamțhiam.\nThazaang la ți hna u sih ti ka duhmi cu minung hi ahohmanh a tlingmi kan um hna lo. Pakhatkhat chambaunak le dam lonak a ngeimi lawngte kan si hna. Asinain Pathian bia kha kan zumh i a bia bangin kan tuah ahcun damnak kan hmu.\nCucaah Naaman cu Pathian mi bia bangkhan a vung kal i Jordan tiva chungah voi sarih a vung i hnim i cun a titsa cu a dam i ngakchia note titsa bantuk a si i amah cu a thiang. (2Siangpahrang 5:14)Bawipa nih thluachuahnak kan pekpiak ko seh. By-Salai K. Biak Lian Thawng


Pa le Fa kar lak ah tleihchannak aum le umlo mawh a phur tu cu hringtu Nu le hi an si. – Hakha Cherry\nA ruang cu :Pa le cu Fa le he a neih nak hnakin a hlat nak hmun ah tangka an kawl i rian an ttuan caan a tam deuh mi an si tikah, Fa le nih an retheih nak an temh innak an hmuh khawh mi nak in, an hmuh khawh lo mi a rak tam deuh.\nCu tik ah Fa le nih Pa le tleihchanawk le zaangfah awk an rak si zia kha an i fiang kho tawn lo an mawh lo ngakchia cu pei an si fom cu.\nCucaah Hringtu Nu le nih rian nganpi kan ngei cucu zeidah a si.?Kan Pasal le nih Chungkhar caah an ttuan kawl nak le an retheihnak vialte hi kan Fa le an lungfiang kho dingin kan chimhruah hna ding an si.\nNgakchia pei an si rih ko cu an theih ve hau rih lo kan ti awk a si lo. Cu ti hei ti tikah Bia zeipoh chimh le ruah dih ding tinak kha a si hlei lo. Pa le Fa Karlak ah Dawtnak, tleihchannak anngeih khawhnak ding tiang kha chimh ruah hna cun a za ko.\nChungkhar a nuamh tertu cu Dawtu Nu le an si i, Chungkhar himnak raalhruang pi cu Dawtu Pa le hi an si.Crd-Lainu & Laipa Dawtu


Ngakchia Diaper cawk tik ah theih herh bak mi hna.. – DOH PHIT\nNovember 17, 2019 admin THEIHTLEI 0\nNgakchia pakhat cu a vitamin le a rawl ei ding mi lawng kha a biapi lo i, a thilhruk aih dingmi zong hi a rak biapi taktak ve. Cu tik ah thil kan hruk tik ah theihhngalh herh mi pawl cu a tanglei ahkan langh ter lai.\nNgakchia Diaper ka cawkpiak lai na ti asi ahcun atanglei ah kan langhter mi hna hi cu a tanglei bantuk in an si hna…\n1 Quality (a chiatthat theih herh)\nNgakchia pakhat i a takvun cu a nenno tuk rih mi asi caah Diaper cawk tik ah a thabak mi kha cawkpiak a herh. A ruang cu a tha huaha lomi diaper nih cun ngakchia takvun pawl kha a hnursuan khawh caah asi.\n2 a phun (size)\nNgakchia diaper ahhin size a phunphun in a um, cu caah ngakchia diaper na cawk tik ah ngakchia kum le a pumrua, a rihzan zohpiak in Diaper kha cawk ding asi.\n3 Diaper hruk tik ah zeidah lawh timi zong lengmang ding\nNgakchia cu atu le tu zunzun le ekek a hmang mi an si i, diaper kan hruk tik hna ahcun kan rian zong zaang a dam deuh. Cu tik ah Diaper ka cawk piak lai na ti asi ahcun a hruk fawi deuhmi kha thiampiak ah a tha. Na rian zong zaang a dam deuh lai.\n4 ngakchia diaper hruk tik ah Diaper nih a hnur sual maw timi zoh lengmang ding\nA cheu diaper ahcun chemical dat ai tel mi a tam tawn caah ngakchia taksa kha a hnursuan khawh. Cu caah ngakchia diaper na thlen/hruk tik ah diaper nih a hnur sual maw timi zong lengmang ding. A taksa hna voiding a lo lo sual maw timi zoh piak lengmang kha a biapi ngai.\n5 ngakchia le a kumkhua\nNgakchia pakhat kha a chuahka in Diaper nan hruk tawnmi kha a upat deuh tiang hruk cu ai ning lai lo. A ruang cu a fat hnawh cang caah a takvun a hnursuan khawh. Cu caah amah le kumkhua he ai tlak ning in cawkpiak i hruk ding.\n6 diaper he ai tlak maw tlak lo zohding\nDiaper na hruk tik ah ai tlak maw tlak lo timi zoh piak ding. Ai tet tuk maw? Asi loah ai long tuk maw timi kha zoh thiam a hau, a long tuk mi asi ahcun a tha fawn hoi lo le mu. Cu caah nu le pa hna nih zohpiak thiam in a size zong thim piak thiam a hau.\nNgakchia diaper ahhin a hmui ngaimi an um theu tawn ve. Cu tik ah Diaper ka caw lai na ti asi ahcun a rim um lomi tu kha thim ah a tha deuh tiah Doctor te nih ruahnak an pek mi asi. A rim hmui ngai mi pawl hi a tam deuh cu Chemical ai tel mi an si deuh hna. Cu caah a rim um lo mi tu kha thim ding asi.\n8 tihnung maw nung lo\nNgakchia pakhat diaper cawkpiak ding asi ahcun a ngandamnak he zohchih a hau. A ruang cu Chemical tamdeuh ai tel mi asi ahcun ngakchia ngandamnak caah a hnursuan khawh caah\nGENEVI TUAN BIA ( DAL – 10 NAK)\nThinhun tuk nak nih a hnursuan khawhmi ngandamnak….


Trump nih:Biden hi a dongnak bikah cun a tei lai’A ruang bik cu. – Lai Lungrawn Post\nJoe nih 95% a tei cang nan timi hi ka khuaruahhar tuk. A dongh tiang kan zoh hna lai mu. ..Nevada khi atu an dirhmun ah dingthlu a si i zahan zan in vote an relmi 75% peng a si a kai bal lo. Cucaah a phen ah thil zeidik a um ti a fiang. Tutan thimnak cu Trump ta a si ko Official in an phuan hlan poh zumh ding si lo. Joe nih Trump hi tei dengmang in a sung te lai.\nRelchap ko a tang zong hi:DEMOCRATIC lei nih an ttih ngai bantuk in Trump nih tuzing ah “ka tei cang” a von ti tikah Trump nih Trump nih white a chuah tak a duh lai lo i, US pi a buai kho tiah an timi zong hi khat lei in thinphang ngai a si ve.


A Tha Tuk E : CDF Bawm Ding In USA Army Chin Miphun Minung Ceilak An Rak Tlung Cang Lai – Buanchukcho\nKan Chinram chanchuah ding ah US ralkap a tuanmi Chinmi minung 40 Chinram ah an tlung lai. US ah cansau pi ralkap US Army a tuancang mi kan Chinmi minung 40 hna cu Chinram le Chin miphun chanchuah ding ah CDF bawm ding in Chinram ah an tlung lai tiah CNF in ramleng lei pehtlaihnak tuanvo ngei Denial Sakhong nih a facebook ah a tial.\nDenial Sakhong nih a tial chap rihmi cu US ah ralkap a tuanmi Chinmi pahnih cu an tlung cang i nan pawng te ah lockdown ah an um ko tiah a tial chap. Mizoram ah covid boruak ruang ah an tang rih tinak khi a si. US ah a ummi ralkap a tuanmi kan Chin miphun hna zong an rak celh ve hrim lo. An rak um sawh kho ve hrimhrim lo tinak a si. US Army bak nih kan Chinram le kan miphun chanchuahnak rian an tuan cang lai tinak kha a si ko.\nUS cu vawlei cung ah raltuk a thawng bikmi le a thiam bikmi an si. US Army hna nih CNF pawl tintan an hun pek hna lai. Hriamnam thatha hman zia an van chimh hna lai i kan thawng tuk cang lai tinak a si. Chinram ah a ummi Kawl ralkap pawl cu an cimit cang ko lai hih. US ralkap fimnak le thiamnak bak in Chinram ah Kawl ralkap pawl cu phomh an si cang lai.\nRamchung ramleng um Chin miphun kan lung ai rual tuk cang. A tu tluk in kan lung ai rual a um ti lai lo. Lai lei ah a ummi Chin mino hna zong an mah le si khawh tawk cio in hriam an tlai dih cang hna. Kawl ralkap kah hi a cuh bak in an i cuh i a hiar tuk cang hna ti a si.\nCozah meithal thami pe kho dih hna usih law Chin ram ah a ummi Kawl ralkap hi cu can rau lo ah an ci a mit dih colh ko hnga. CNA nih Vanlong kahnak meithal zong an ngeih cang lai ti a si. Kawl ralkap caah cun tih a nung ko cang. A thir bak in an thir cang ko lai hih. An zanmang zong a chia dih cang lai. Rak share cio uh. thechinstar\nthawngpang dang : Pu Kim nih K-Pop Music A Ngaimi Poah Cu Kum (15) Chung Labour Camp Ah Chiah Nan Si Lai Tiah Nawl A Chuah Ve Cang\nNorth korea leader Kim Jong un nih South Korean pop culture cu fak ngai in a khap i cancer zawtnak bantukin tihnung tukmi a sinak kong cu a tarlangh.Kim nih cun South Korean drama le K-pop music a ngai mi paoh cu theih an si ah cum hremnak fak ngai pek an si lai tiah a chim.\nKhuaruahhar in South Korean TV show le a music nih cun vawlei cungah thangthat a hlawh ngaingai i South Korean pop culture ngeih a duhmi ramchungah hin mi pakhat nawlngeihnak tangah um mi North Korean ram zong ai tel ve. South lei i thilthil tamtak cu border kalpi in a thil tein North Korea ah phurh a si i VHS cassesttes le CDs hna zong China tangin media Censorship le internet hmangin lak an si.\nHi ti i South Korea thilri rak luhmi cu Kim nih cun sikhawh chungin rak kham a timh ve i South Korean movie k. Pop dramas le K video hna cu rampi ral a si tiah a chim i state media nih cun a takin a soisel tiin New York Times nih cun a chim.Kim nih cun a ram le a miphun dodal in a cawlcangmi paoh cu hlathlai i hremnak fak piin pekding zongin bia a chuah.\nA ram mi hna cu an lu meh dan. An nun ning le a holh ning tiangin South culture nih cun a chiat ter dih cang hna tiah a rak tar.


US Kilvennak Secretary Christopher C. Miler Nih Hi Kong Hi Zeitn Dah A Chim – Chuncha News\nTrump nih Ralkap phung (martial law) a chuah cang maw? Mee relnak Dominion seh le James Comey Trump nih ralkap phung hmang in nawl a chuah cang maw ti hi atu lio media kip nih an buaipimi a si. January 13 ah a chuah cang timi an um. A chuah lo ahcun ralkap hi zat lengluang hi khuapi kip ah an um awk a si lo an ti. Biahalnak: A chuah cang an si ahcun ziah media ngan pawl zong nih hi kong hi thawng an thanh ve lo?\nA chuah lo, Trump nih martial law fawi talak in a chuak kho lo, hi ralkap hna cu Biden cawisannak (inauguration) kilven ding ah chiahmi an si a timi an um ve. Asi ahcun ralkap hi zat lengluang hi Biden inaugation ca ah a herh maw? Nang tah zeitindah na ruah ve? Kan hnu Ningani ah telegram ka hmuhmi ah cun: hi ralkap hna hi US kilvennak secretary Christopher C. Miler nih amah ruahnak in a herh lai a ti caah a chiahmi a si ti a si.\nMiler hi Trump nih 2020 November, 9 ah secretary of defense rian a rak pek. Miler cu conservative a ttanh tukmi a si i President Trump nih a herh pingpang sual ah ti in fimkhur ngai in ralkap hitihin a chiah. Annih nih cun Trump nih ralkap phung hmang in nawl a chuah ding lawng a hngak ko ti a si. Cun mee relnak Dominion seh hna cu Trump nih president a ttuan le cangka in rian a phuahmi FBI director James Comey nih Tuluk (China) ah a kuat hna i a siamremhter hna i US ah a luhpi tthan hna tiah telegram ka hmuh hoi.\nJanuary 12 thawk in cun media nganpipi kha zoh ti lo ding in le telegram, phone tbk lawng in thawng kan in thanh cang hna lai ti in voi dang ah ka hmuh bal lomi kum (50) hrawng mips pakhat nih Youtube in a chim. Cu hnu cung a mui lang lo in a cung i ca ka ttialmi hna kha telegram in ka hmuh. A dik le dik lo a theimi nih comment ra ka pe u law ka lawm ko hnga. Credit: Rev. Biak Lian Vel\nFrankly Graham i a sining a nunnak dihlak chungah 100 ah 65 hi ka lung a tling lo ngai. 100 chungah 45 tluk ka lung a tlingnak cu Pathian rian caantling in a ttuannak ah le zeidang thil a tuahnak ah a si i ka upat. Amah hi biatak tein Trump cu US president sinak caah le thim tthannak ding caah hehtiah a lamkip in a cawlcangtu a si. Evangelical phungchimtu hna lakah Jerry Falwell Jr., James Dobson le Kenneth Copeland zong Trump thimtthan a si khawhnak dingah biatak tein a aumi an si ve.\nPathian rian caantling in a ttuanmi nih an i thawh riangmang i Pathian i hmanmi le thimmi bantuk in Trump cu Graham nih a dirpi mi le a ttanpi mi cungah keicu ka mawhchiat ngai. Republican party chung in a fel deuh le a ttha deuhmi, a dirpi le a ttanpi ahcun a ttha ko/a zia ko ka ti. Cun Pathian rian caantling in a ttuanmi nih thimnak ah a cuhmi hehtiah vote kawlpiak cu a dawh deuh lo ka ti. A luan deuh ka ti.\nBawi Zisuh zultu, Jeim le Johan a lo ka ti. Matthai 20:20-28 chungah kan hmuhmi cu Jeim le Johan i nu nih a fapa le pahnih caah Bawi Zisuh cu a orhlei le a kehlei tthut ding in a halpiak hna i Bawi Zisuh nih fak piin a sik hna. Mi fapa i a rian kha an i fiang lo. Anmah i Bawi Zisuh an zulhnak a ruang le an rian zong an i fiang lo ti khawh a si. Sunparnak le nawlngeihnak an duh tuk. An ramri lengah an pet. Cuve bantuk in, Graham zonghi a rian lengah a pet deuh. Sunparnak le nawlngeihnak a duh tuk ve. A pa, Billy Graham i minthangnak le larnak cu amah nawlneihnak le larnak, hlawknak le sunparnak caah hmang a timh ve ti khawh a si.\nFranklin Graham i a ruahnak, a kalpi ning le Trump a ttanhning le politics ah a telning hi ka zohtik ah Kawlram i Buddhist phungki, mi ttha lo taktak, Ashin Wirathu he khan an i lawhnak a tam ngai ka ti. Time magazine zongnih Wirathu cu “The Face of Buddhist Terror” tiah an cover ah an rak ti kha. Wirathu i a ruahnak, a kalpi mi, le a timhmi pawl cu Kawl ralkap cozah uknak ttha lo kha a dirpi, tlangcung mi vialte a kan rem lo,\nRohingya muslim zong a rem hna lo i Muslim dang le Khrihfa le Hindu le biaknak dang zong a kan rem lo. Biaknak le miphun karlak zongah buainak a chuahpi lengmangtu a si. Tthat lo leiah vawlei pumpi in a min a thang. Daw Aung San Suh Kyi le NLD party zong a rem hna lo i hehtiah a doh hna. Buddhist biaknak, Kawl ralkap cozah le Kawl miphun ca lawngah biatak tein a cawl i a ruatmi a si. Mah ruangah a phungki hawi tamdeuh zongnih an rem lonak a si.\nFranklin Graham zonghi Wirathu phun in a kal ve. Vunrang Khrihfa tlawmpal ca, US ram ca, le mirang ca lawngah a cawl ve. A kalpi ning le a ruahnak a bi tuk lawmmam deuh ka ti. Republican party chung in minung pa 10 nih Trump impeachment dingah an lung a tling ve ruangah “ningzak” an si a timi khi a palh tuk ka ti. Khrihfa mi nih cun a palhmi le a sualmi cu dirpi phung a si lo cu mu kanmah lei minung an si zongah. Khrihfa mi nih cun dinnak, biatak le a hmanmi kha ralttha ngai in kan dirpi ding lehlam tuk a si deuh ka ti. Credit: Van Tum\nLaitlang din lonak, eihmuarnak, le ziknawhnak kongah buai ngam hna uh sih, US thimnak bantuk in: Atu tan, US ram thimnak ruangah fak piin Laimi (Chinmi) kan buaibai le kan i ceih lulhnak in ka lungah a hung chuakmi cu Kawlram uknak tthalo le Laitlang i din lonak, eihmuarnak, le ziknawhnak a tambik a sinak kong zongah pastor te, evangelists le hruaitu dang vialte nih fak piin rak doh in rak au ve uh sih law zeitluk in dah a tthat hnga i tthangcho nak zong tampi a chuahpi cang hnga tihi ka ruat. Mah lioah cun Facebook a rak um rih lo ruang zongah a si ko lai. Silole kan ralchiat ruangah le kan ttihnak ruangah a si ko lai.\nKawlram uknak cu democracy uknak a si lo ruang zongah a si ko lai. Asinan tuni ah Kawlram uknak cu a ttha cang i democracy uknak kan hmang cang ko nan kan mino pawl le kan pastor pawl le evangelist zongnih din lonak kong, eihmuarnak kong, le ziknawhnak kong, le I thleidannak kong pawl cu kan chim ngam hlei lo/kan phuang ngam hlei lo/kan ttial ngam hlei lo. Din lonak, eihmuarnak, le ziknawhnak a tuahtu pawl kha hmaitonh bak in kan ti ngam hna lo hmanh ah phungchimnak in maw siloah cattialnak in maw silole video ti bantuk tal in maw, Laitlang i din lonak, eihmuarnak, le ziknawhnak kong cu kan chim awk le kan ttial ngam awk a si ka ti.\nUS ram cu democracy uknak in kum 250 nawn an i hruai cang ruangah duh tawk in kan chim ngam, kan ttial ngam, kan soisel ngam hna i kan buaibai ngam. Cuve bantuk in atu tan thimnak kongah hehtiah a buaimi, Laimi kan zapi tein, Laitlang le Kawlram i din lonak, eihmuarnak, i ruan lonak, thleidannak, le ziknawhnak kong vialte khi buaipi ngam ve uh sih law zeitluk in dah a tthat hnga ka ti. Biaknak lei hruaitu pawl an rian hrimhrim zong a si. Campaign le crusade cu atu le atu kan tuah lengmang ko nan Kawlram chungah din lonak, eihmuarnak, le ziknawhnak a tambik nak state cu Laitlang (Chin state) a si.\nDinnak tuah ding kong kan i cawnpiak ti lo. Eihmuar lo ding kan i cawnpiak ngam tilo. Zik i nawh lo ding kan i cawnpiak ngam ti fawn lo. Cu vialte cu biaknak lei hruaitu pawl rian a si. Bible chungah profet vialte nih mah kongcu biatak tein an rak dohmi a si. Biakam thar chung zongah Johan cu din lonak kong a chim ruangah Herod siangpahrang nih a thah. Dinnak kong, eihmuar lo ding, le zik i nawh lo ding cu Khrihfa a si lomi ram pawl le miphun zong nih biatak tein an I cawnpiakmi le an dirpi mi a si. Mah ruangah miphun thangcho le ram thangcho ah an I chuah ve hna. Khrihfa a simi nih cun tam chinchin in din lonak, eihmuarnak, ziknawhnak, thleidannak, le I ruan lonak vialte cu kan doh awk a si.\nLaitlang cu Kawlram chungah a thathu bik le rian a ttuan lobik state a si an ti, hlathlaitu pawl nih. Aphichuak cu a sifak bik state kan si ve ko Kawlram chungah. Din lonak, eihmuarnak, le ziknawhnak lawng i bochan cang ahcun rianttuan zong kan huam tilo cu mu. Mah te i zuamnak lungthin zong kan nei kho ti lo. Kan teima ti lo. Rianttuan huam ding le teimak nun neih ding in i cawnpiak zonghi pastor le evangelist te rian a si. Bawi Zisuh nih a timi cu ka pa cu a zungzal in rian a ttuan a ti. Paul zongnih a timi cu nan caah thilrit phurtu ka sinak hnga lo nan sin ka um lioah hehtiah rian ka ttuan a ti. Bible dangah a ti rihmi cu a ttuan lomi cu ei hlah seh ti si hoi. Curuang ah a thathumi le rianttuan a huam lomi cu Khrihfa ttha le a piangthar mi zong a si kho lai lo tikhawh a si.\nDin lonak cu Laitlang ah a tamtuk ruangah sianginn kan kai zongah ca zoh kan huam tilo i ca i fir ding lawng kan i bochan. Atu cu cafir a ngah ti lo. Curuang ah Laitlang cu Kawlram chungah tanghra awng cazin a chiabik a si peng rih ko. Ca zoh huam lo cun zeitin dah kan awng khawh fom hnga.\nAtutan US ram thimnak ruangah a buaimi kan za tein Laitlang i din lonak, eihmuarnak, ziknawhnak, i ruan lonak, le thleidannak vialte khi hehtiah buaipi cang hna uh sih. Democracy uknak a si cang ko i nan ral zong a tthat deuh awk a si cang ka ti. Facebook le social media dang san an tlaih ning le an tthathnem ning zong kan I fiang cang ko I a hmang zia thiam ve cang hna uh sih, kan Lairam le kan Lai miphun caah. Crusade le campaign kan tuahtik ah le sermon (phungchim) kan neih tik zongah din lonak kong, eihmuarnak kong, le ziknawhnak kong vialte biatak tein i cawnpiak cang hna uh sih law chimrel in ttial cang hna uh sih. By Van Tum\nJoe Biden Le A Party Nih USA Cu Sobul In Kawilak An Den Dih Mi Hi Trump Nih A Funtom Than Lai


Salai Lungthli Tum Nih Chin Party Ceilak A Phomh Cang Hna – Chin World News Evening\nSalai Lungthli Tum Nih Chin Party Ceilak A Phomh Tthan Cang Hna: Atu lio Laimi online ah a lar bik mi cu CNLD ttanhtu le NLD ttanhtu nih anmah le an tanhmi party an tthatnak an chim cio nak kong hi a si. Mah le ttanhmi party tthatnak chim tiang cu cohlan a fawi nain midang ttanhmi party hnorsuan piak tu cu cohlan a har ngai. Tutan zongah NLD ttanhtu pakhat simi Salai Lungthli Tum nih CNLD a van tthuattthan kongah cheukhat caah cun dolh i, cohlan a har ngaingai lai.\nA tanglei hi Salai Lungthli Tum ttialning te a si. CNLD lu 3 ah lu 2 khi le CAM- Chin Affairs Minister le MP an ttuan lio ahcun a chung in CNF a rak doh ziar mi an si ve hoi cu mu. CAM ttuan lio ah Kalay hrawng ah CNF min in public consultation hna tuah ter hna hlah uh ti tu kha a ho na si theih si ko mu.\nSalai Lungthli Tum: CNLD lu 3 ah lu 2 khi le CAM-Chin Affairs Minister le MP an ttuan lio ah cun a chung in CNF a rak doh ziar mi an si ve hoi cu mu. CAM ttuan lio ah Kalay hrawng ah CNF min in public consultation hna tuah ter hna hlah uh ti tu kha a ho na si theih si ko cu mu. Lu khat MP ‘Pu Z khi le Aungmin hnakhaw ah CNF tham cu Hakha lei lawng te an si, Chin an kan huap loh ti tu kha ho zau na si theih si’ -Niung Hlawnching -CNF Credit: Salai Lungthli Tum


Baibal Tuanbia: Jesuh Nih Mizaw A Damter Hna - Jehovah Tehte Hna Web Site\nRam chung dih lak a tlawn pah in Jesuh nih mizaw kha a damter hna. Hi khuaruahharnak thawngpang cu khuate kip le khuapi kip ah khan a thang dih. Cucaah mi hna nih kebei mi hna le mitcaw mi hna le hnachet mi hna le mizaw dang tampi kha a sin ah an ratpi hna. Cun Jesuh nih an zapi tein a damter dih hna.\nJohan nih Jesuh cu tipil a peknak in kum thum leng a si cang. Jesuh nih a lamkaltu hna kha Jerusalem ah ka kal lai i an ka thah lai i ni thum hnu ah ka tho ṭhan lai tiah a chimh hna. Cu caan karlak chung ahcun Jesuh nih mizaw cu a damter hna.\nNikhat cu Jesuh nih Sabbath ni ah mi kha a cawnpiak hna. Sabbath cu Judah mi hna caah dinh ni a si. Hi nan hmuh mi nu cu a zaw ngaingai cang. Kum 18 chung a keng a kul i ding tein a dir kho ti lo. Cucaah Jesuh nih a cung ah kut a chuan i cu cangka cun ding tein a hung dir kho. Amah cu damh a si cang!\nCu ruang ahcun biaknak lamhruaitu pawl cu an thin a hung. An lak i mi pakhat nih zapi sin ah khan: ‘Rian ṭuannak ding ah ni ruk pei a um ko cu; cu ni ruk chung ahcun tah nan rat i nan rak i damter. Sabbath ni ah hin cun ti hlah ngat u!’ tiah a hun ti hna.\nSihmanhsehlaw Jesuh nih: ‘Miṭhalo hna. Ahopaoh nih laa cu Sabbath ni ah nan thlah hna i ti dinh awk ah nan kalpi ko ṭung hna. Cucaah hi kum 18 chung a zaw cangmi rethei nu hi Sabbath ni ah damter awk a si ve hnga lo maw?’ tiah a leh hna. Jesuh a bia lehnak nih khi miṭhalo hna cu an ning a zahter ngaingai hna.\nKhi hnu ah Jesuh le a lamkaltu pawl cu Jerusalem lei ah an kal. Jeriko khua an lonh kate ah khin mitcaw mi pahnih nih Jesuh a ra lio ti kha an theih ve. Cucaah annih nih: ‘Jesuh, kan bawm tuah!’ tiah an au.\nJesuh nih mitcaw mi hna cu a auh hna i: ‘Zeidah kan tuahpiak seh ti nan ka duh?’ tiah a hal hna. Annih nih: ‘Bawipa, kan mit hung kan auter law kan duh,’ tiah an ti. Jesuh nih an mit cu a tongh hna i hmakhatte ah khua an hmu kho! Zeicahdah Jesuh nih hi khuaruahhar thil vialte cu a tuah hna nan hngal maw? Zeicah kan ti ahcun mi kha a dawt hna i, amah kha ka zum hna seh ti a duh caah a si. Cun Siangpahrang in a uk tik ahcun vawlei cung mi ahohmanh an zaw ṭhan ti lai lo.\nMatthai 15:30, 31; Luka 13:10-17; Matthai 20:29-34.\nJesuh nih ram chung dih lak a tlawn pah in zeidah a tuah?\nJesuh tipil a in nak in kum thum a rauh hnuah a zultu pawl kha zeidah a chimh hna?\nHmanthlak chung i mi hna hi ahote dah an si i Jesuh nih minu caah zeidah a tuah?\nBiaknak lamhruaitu pawl an bia alnak Jesuh lehmi nih annih kha zeicah an ning a zahter hna?\nJesuh le a lamkaltu pawl Jeriko khua pawng an um lioah mitcaw pahnih hna kha Jesuh nih zeidah a tuahpiak hna?\nZeicah Jesuh nih khuaruahhar thil kha a tuah?\nMatthai 15:30, 31 rel.\nJesuh thawngin Jehovah i zei khuaruahhar ṭhawnnak hna dah a lang i, mah nih Jehovah i bia aa kammi vawlei thar kongah zeitindah a kan hngalhthiamter awk a si? (Salm 37:29; Isa. 33:24)\nLuka 13:10-17 rel.\nJesuh nih Sabbath ni ah i phundang ngai in a tuahmi khuaruahhar thil cheukhat nih kum thongkhat a uknak ah minung nih an hmuh hngami damnak kha zeitindah a langhter? (Luka 13:10-13; Salm 46:9; Matt. 12:8; Kol. 2:16, 17; Biat. 21:1-4)\nMatthai 20:29-34 rel.\nMah Baibal bia nih Jesuh cu a rian a tam nain minung hna bawmh awkah i manh lo tiangin a um bal lo ti kha zeitindah a langhter i mah in khan zeidah kan i cawn khawh? (Deut. 15:7; Jeim 2:15, 16; 1 Johan 3:17)


Saya David Lah le Aung Sann Sui Kyi he petlaihin Coronavirus tazacuai nak ah thawngpang thar bik – Thechinlungnews\nSaya David Lah le Aung Sann Sui Kyi he petlaihin Coronavirus tazacuai nak ah thawngpang thar bik\nPathian khukhan ning hi a maktuk hrinhrang ko ee, mi tampi nih theithiam lo mi thil mah bantuk in thil a si tthan mi cu zumh kho zong a si lo. Sya David Lah cu Bawipa mi hman thawngtha chim thiam asi .Amah thawng in zumtu thar tampi le piangthar tampi hmuh ansi . Cozah nih mibu he um lo ding thawng athanh hnu ah online live thlahnak in thawngtha chimnak an ngei. Vanchiat ah cu ara mi hna chung in COVID-19 dam lo in achawnh mi tampi an um hna .\nA mah pumpak Sya David Lah zong dam loin aum , hi kongah taza cuainak an tuah .Asinain atu ah thawngpang tha pakhat achuak mi cu : 14.4.2020 ni ah Mayan kung myo ,palek sakhan ah ahmuh no (pah) (583,2020) in azizut asi mi Saw David (khah )David Lah cu rampi chimpiak tu Daw Aung San Suh Kyi nih remnak le tuaktan piaknak le chim piaknak in ahmuh/case cu fim le hnon piak asi than tin theih asi .\nChin Ramkulh Nikhua Tahnak Zung in ralrin peknak…..“April 16 zaan suimilaam 10:00 ah li aa hnin than lai, ti mi hi zumh ding a si lo. Zeicahtiah, lihninh ding nicaan le suimilaam cu ahohmanh nih chimchung khawh a si lo.\nAmah belte, kan pawngkam ah lihnih fa tete a thazaang a der mi tete cu a um ko. Asinain, cutik ah, zeitik ah aa hnin lai, ti cu chim khawh phung a si lo,” tiah Chin Ramkulh Nikhua Tahnak Zung lutlai Pu Khup Khan Cin nih The Hakha Post ah a chim.\n“Amah belte, zaanlei suimilaam 6:15 ah aa hnin mi kha a thazaang (magnitude) hi 6.1 bak a si i Chinram ah hi nak fak lihnin a um bal rih lo. Ralrin cu a tha ko. Asinain, tih tuh ding a si lo i, cutik khatik ah aa hnin than lai, ti mi cu zum hlah u,” tiah Pu Khup Khan Cin nih a chimchap.\nBe the first to comment on "Saya David Lah le Aung Sann Sui Kyi he petlaihin Coronavirus tazacuai nak ah thawngpang thar bik"


Cantling Pathian Rian A Tuan Cang Mi Hna Pastor Le Evangelical Nih Politic Nan Chim Tam Tuk Hi Tih Nan Nung – Chuncha News\nAtu lio US le Kawlram thimnak ah hin minung tampi kan sinak fb cahmai ah a langmi kan hmuh. Laimi hi Khrihfa a timi longte kan si. Kanmah party tanhmi le duhmi ning in thil a kal lo sualah khuaruah lem lo in biachiakha hna chim le rel, tial kan hmang ngai ngai. A cheu cu nan comment ah hin pamh a hmangmi zong nan tam ngaingai.nan muihmai nan min pawl zoh ah le na piang thar lo hih i ti hna sehlaw thih a ngamh phun lawng te kan si hawi hna.\nCun a poi bikmi pakhat a um mi cu mah min lo in mi ati ngammi kan tam tuk mi nih hin zumtu tha kan si lonak a langter ngai. A thlithup in mi ti cu a tha lo ngai mi asi. A kan theih lai lo tiphun khi a ngah lo, cu caah pasal nusal ram le phun le party tha ding in tanhmi kongah cun mah min te bak in thil tuah hi a puitling mi rian cu a si.\nAdang catial mi le comment pawl kha cu tlompal theihthiam an si rih, an hngalh dih lo ca tuah a si, a sinain Cantling khrihfa bu le Pathian rian a tuan cang mi hna Pastor le Evangelical nih politic kong biatak tein an i phum i an tial an phomh thluahmah ve mi kan hmuh hna hi cu a poi tawn ko. Ramkhel lei rian le Biaknak lei rian hi a then kho lo nain a zatawk te khi cu a um ngaingai. A herhnak ahcun chim rel ve a hauhnak cu a um ve ko nain tanh tukmi party le duhmi ah fak tuk in aupi le chim hi cu a si te khi a rak si lo ngai.\nTih a rak nung ngai mi Pastor le Evan pawl nih kan hngalh lo mi cu politic kong tam deuh na chim ahcun khin na member le na thanwgtha chim an ngai piak tawn tu caah khin na sinak na langter tuk tik ah lung kan i hrinh mi hna khi nan hngalh lo. Member thinlung a zaw cawlh ti khi nan hngalh ko buin a thing lo mi a pah chih mi nan tam ngai hna. na member le na thawngtha a ngai tu ding minung hna an zawn hi nan ruah deuh ding a si i, minung hi duh ning a khah khawh lo mi kan si ti kha nan ruah ngai ding cu asi.\nPathian riantuan tu hna hi cu nan rian te kha tha tein le lungsi tein diriam tein thlarau thazaang kim tein kan hmuh khawhnak hnga tlingtein nan rian te hi kan tuan piak kho uhlaw lung a hmui tuk ko hnga. Mah rian a si lo tuk mi ah nan caan nan pek khi a pam tuk. politic kong nan chim duh hmanh ah mipi thinlung ah a tlum mi tanh hlei ngeih lo tein kan chim rel piak ko uh. Azei a si hmanh ah a tha bikmi cu politic kong hi kan tial lo ah hin kan palh lo cem lai ti tu hi a tha lai. Nan fb hna hi Pathian bia hngal cawlh lo theih lo chim cawk lo tampi a konglam zong a um i, bible theihkauhnak lei le Khrihfa muru zeidah a si, Biaknak dang nih zeitin dah an i hruai ning asi ti tu hi tam khawh chung in kan tial piak kho uhlaw mi tampi nih hlawhnak kan hmuh lai i, nangmah ca zongah a tha deuh mi thil a si. Mah hi Pathian riantuan tu hna soisel le doh a si hrim lo, carel tu zong nih duh pinak a si titu le Pathian rian a tuan tu zong nih a kan duhfak pi nak a si ti mi he na kan rel piaknak lai zong kan sawm hna. Public News


Special Report : Trump Caah Van A Cim – Chintanbo\nSpecial Report : Trump Caah Van A Cim\nJanuary 4, 2021 admin THAWNGPANG 0\n𝗦𝗣𝗘𝗖𝗜𝗔𝗟 𝗥𝗘𝗣𝗢𝗥𝗧: 𝗧𝗥𝗨𝗠𝗣 𝗖𝗔𝗔𝗛 𝗩𝗔𝗡 𝗔 𝗖𝗜𝗠!\n𝗧𝗿𝘂𝗺𝗽: 𝗚𝗲𝗼𝗿𝗴𝗶𝗮 𝗮𝗵 𝗩𝗼𝘁𝗲 𝟭𝟭,𝟳𝟴𝟬 𝗛𝗺𝘂𝗵 𝗞𝗮 𝗗𝘂𝗵 𝗹𝗲 𝗦𝗶\n“Ka sunghmi a khupthal lehpiak than dingah zaa lakin vote ka damhkhaanpiak law ka duh ko,” tiin Saturday i suimilaam 1 chung phone in a chonh lio ah Trump nih Georgia Secretary of State Rep. Brad Raffensperger cu a fial. Cu bantuk tuahsernak cu nawlngeihnak (power) ningcanglo in a hman pinah, sual nganpi a buar bantuk a si, tiin legal scholars pawl nih an chim. Kan fial bangin na tuah lo ah cun, na tuar te lai, tiin phone chungin cun Raffensperger cu Trump nih a hrocer. An i chonhmi vialte cu record ah a um dih, ti a si.\n𝐏𝐡𝐨𝐧𝐞 𝐜𝐡𝐮𝐧𝐠𝐢𝐧 𝐜𝐮𝐧 𝐓𝐫𝐮𝐦𝐩 𝐛𝐢𝐚𝐜𝐡𝐢𝐦𝐦𝐢 : Raffengsperger le a office’s general counsel nih an cohlan duhlonak kong an langhter ve i, Georgia i vote 11,779 in Biden nih Trump a tei mi hi a dikmi le ai ningcangmi te a si ko, tiin a al. An biaalnak cu Trump nih a cohlanpiak duh hna lo. “Georgia mipi an thin a hung, kan chung mipi an thing a hung. Vote a zat rel than hi a palhnak a um tung lo,” tiin Trump nih a leh hna. “Si ko, President. Asinain, a tu i challenge nan tuahmi ah nai hmanmi date hi a palhmi a si,” tiin Raffensperger nih a leh. “Asiah cun vun zoh hmanh. Ka duhmi tham cu hihi a si. Vote 11,780 hmuh chap ka duh, zeicahtiah hi state ah hin buan a co mi hi kanmah kan si,” tiin Trump nih a leh than. Cu ti a si ah cun, hawile hna, zeidah kan tuah ne kun lai? Vote 11,000 te lawng ka herhmi a si. Kawile hna, vote 11,000 te lawng ka herh. Teinak ka pe ko u” tiin nehhnu ah a ti than hna. Tutan phone in an i chonhbiakmi zoh tikah, Trump nih a sunghmi a cohlan a duh lo nak kong le, a sunghmi a khuptal vun leh i President office ah thut a duh peng rih, ti a lang. Georgia ah ka sunghmi hi a si kho lo mi a si. Cucu a si kho bak lo. Vote thong za tamtuk in kan tei ko cu ta, tiin Trump nih a tu le tu phone chungah cun a nolh.\nPhone a chonh lio ah line a ongmi official tampi an um ve. White House Chief of Staff Mark Meadows le Cleta Mitcheel zong an i tel. A liamcia thla 2 lio i Raffensperger office nih thawng a thanhmi pawl hi a diklo mi lawngte an si i, President aiawhin election challenge a tuahtu nih kan chimmi biaka hi cu nihin tiangin ai khat dih. Nan relmi number a palh, tiin nan kan timi record vialte vun kan piah, tiin Mitchell nih Raffensperger cu a hei hro. “Cabuai tang ballots an thuhmi, ai rawkmi ballots, state dang minung nih Georgia ah vote an pekmi, mithi nih vote an pekmi le a dangdang kong i biahalnak kan chuahpimi vialte hi Raffensperger nih a kan let duh lo, a let zong a kan let kho fawn lo. Chim ding zei a ngei lo” tiin Sunday ah khan Trump nih a tial.\nPresident Trump, upatnak te he in chim ko ning law. A tu na chimmi hi a dikmi an si lo, tiin Raffensperger nih a leh. Cu ti phone i an i chonhmi vialte cu hlathlainak tuah dingin top Democrats lei timhlamhnak an ngei. “Phone chung i Trump biachimmi hi calcantuk bia a si. US president i a nawlngeihnak ningcanglo in a hman bia a si,” tiin Georgia i campaign a tuah lio mi Vice President-elect Harris nih a chim. “Tutan phone record an tuahmi ah hin Trump nih American kan democracry a sersatnak biaka lawngte a khat” tiin Biden top campaign sihi Bob Bauer nih a chim. Tutan phone call kongah Republicans pawl daite an um hna. A tu bantuk in Trump nih Raffensperger daireet a chanhmi hi Nov. 3 election a phichuak lehthlen dingin a nehhnungbik cawlcanghnak a tuahmi a si. Tuan ah khan Michigan Republican state leaders pawl White House tiang a auh bal hna. Cun Georgia Gov. Brian Kemp (R) zong phone in a hei chonh i, state electors pawl an minung thlen dih dingin a chimh. Cun, Pennsylvania i a sunghmi a khupthal lehter dingin Ps. House of Representatives speaker zong a chimh.\nWednesday i Congress nih hmunkhat tonnak caan an i ngeih te tikah anmah Republicans lakah Biden dirpi ai timmi an tam chinchin cang caah, a tu bantukin phone in heh tiah tan a laak hi a si. Biden buancomi lehthlen dingah Republicans nih zaalakin vote an i ngeih ti lo nain, election phichuak ralchanh in duhlonak langhter dingin Washington lei ah amah a tanhtu pawl lam zawh dingin Trump nih a forh hna. Capitol lenglei ah federal officials pawl an buai ur cang. Vote ka herhmi zat nan ka kawlpiak khawh lo citcet ah cun nanmah tu hi misual ah chiah nan si te lai, tiin phone in cun Trump nih Raffensperger le Ryan cu a hro hna. “Hi thil hi sualnak phunkhat dawh a si cu. Cucaah, hi thil hi na onh awk a si lo. Nanmah ca le na sihni Ryan ca zongah tihnung a si,” tiin Trump nih a ti hna. Tuesday tiang i nan cawlcangh khawh lo ah cun, Goergia an senate thutdan ai cuh than dingmi David le Kelly caah thil harsa ngai a si lai, tiin a chimh hna.\nMonday ah khin Dalton, Ga. ah vote firnak kong chim kai tim, tiin Trump nih a chim. “Election ngan taktak tuah ding kai ngeih rih. Hihi President cung i nan tuahsernak ruangah a si. Tukum election dehhlen a ton hi Georgia mipi nih nan theihmi te a si. President cung i nan tuahsernak ruangah hin mi tampi nih vote an pe lai lo. President cung i nan tuahsernak a thatlo ruangah Republican tampi nih president ralchanh in vote an pek te lai. Sikolo maw? An huat bak. Ka ralchanh in vote an pek lai. Election hlan ah hihi nan vun dinter (straighten) kawh a si ah cun upa nan co ngaingai ko lai,” tiin Trump nih a chim.\nA tu bantukin vote damhkhanter dingin le vote kongah hlathlainak tuahtu ding minung rian fial dingin Trump nih Raffensperger rian a fialmi hi, Georgia i election phichuak a duh paoh in vun tawlrel seh, ti a duhmi ko a lo, tiin legal scholars pawl nih an chim. Rian a fialmi a tuah a tlolh a si ah cun, hlathlainak tuah dingin Justice Department hi a fial te khawh mi a si.\nPresident nih hin kan election a dikfelnak voivonh dingin state officials pawl rianfial a timh hna, asiloah ‘ka chimmi hi a dikmi a si, tiin i zumh ding tiangin maw a thlauk ai rawk cang le dek a si hnga, tiin NY University prof. Richard H. Pildes nih a chim. Asinain, Trump a sualpalhnak hi office lei thil nakin, a lungput he ai pehtlai deuhmi an si hna. Kan state officials pawl hi a president nawlngeihnak hmangin, election fir puh hna i, cu in cun a president office hi i tlaih peng ai tim, tiah Richard nih a chim. Tazacuainak an tuahmi le biahalnak an chuahpimi pawl hi ai thupnawkmi an si caah, Trump nih illegal nunphung le ziaza a kalpi le pi lo hi tehte langhter a har ngaimi thil a si. Asinain, tutan phone call i a chimmi vialte hi cu ai ningcang ruam lo, cun zoh a chiat pinah, midang thin a phawh ngai ko lai, tiin Ohio State University Prof. Edward B. Foley nih a chim.\nTrump hi emergency meter tiang a lamh cang. Cuhlan ah cun 12 scale of 1 to 10 kan si nain, a tu ah cun 15 tiang kan phan cang, tiin Foley nih a chim. Phone chungah cun a dirhmun a dik zia langhter duh ah a tu le tu vote kong i thawngpang diklo le vote firnak kong cu a chim. Vote 500,000 lenglo hi Georgia ah ka hmuh, tiin a chim. Mithi a thongthong nih vote an pek, Biden caah vote 18,000 hrawng hi Atlanta election workers pawl nih scan voithum tiang an tuahpaik. State a chuahtaak cangmi hna zong a thongthong in an ra than i vote an hung thla hna, tiin a chim.\nCucaah, Brad, zeidah kan tuah awk a si, vun ka chim tuah ngat? Election hi kanmah tei a si. A tu bantukin kan kut chung ta an kan chuh thanmi hi a phung a si lo. Hi bantuk cawlcanghnak hi a lam tampi ah fahnak an tong te lai. Cucaah, hi kong hi na vun tuaktaan than a hau lai. Asinain, cu ti tuaktaan thannak na tuah tikah, a phi theih a duh lo mi hna he si lo in, a phi theih a duhmi hna he tuahti dingin kan duhpiak, tiin Trump nih Brad cu a chimh.\nPhone ah cun Trump hi a holh bik a si i. A thin a hung, a thin a tawi. Atlanta i vote firnak kong a tomtom in a um mi an hmuh kho lo, tiin a ruah hna caah Raffensperger cu ‘hngakchia bawlraw’ tiin a auh, cun law enforcement officials pawl zong cu mi dikcak lo, asiloah mi a dironh ngamlo mi nan si’ tiin a ti hna. Kemp bantuk minung ka cuaisanmi hi cu mihrut bak ka si, tiin Trump nih amah le mah ai mawhchiat len. Tutan i an thim thanmi hi ka khuaruah lei a har. Kemp kongah cun hi vailte si ko rih ne seh, tiin Trump nih a chim. Vote firnak a um lo, tiin cohlan dingin Raffensperger nih karhlannak a tuah ruangah Democrat Stacey Abrams le a dang Democrats pawl an hlawh a tlin phah viar cang, tiin Trump nih a chim. “Stacey nih an nihsawh salam cang hi aw, kawi Raffensperger. ‘Hi hna rual hi lungtum nakin an hrut deuh’ tiin dawh heh tiah bia a thlah cang hi. Kan chimh la, kan party cung i hi nu nih a tuahsernak hi zumhawk lei thalo in dawh a chiatkhat hih,” tiin Trump nih Raffensperger cu a chimh.\n“President aw, social media pawl he buaibainak na ngeihmi hi zoh than hmanh – annih cun zeipaoh a chim kho dawh an si cu,” tiin Trump cu a leh. “Hihi social media a si lo. Trump media a si. Social media a si lo. A si hrimhrim lo. Social media a si lo. Social media hi zeihmanh ah ka rel lo. A zeite hmanh ah ka rel lo,’ tiin Trump nih a leh. Vote voi 3 tiang scan an nolhmi hna pei a um cu. Brad, zeiruangah dah vote cu voi 3 tiang an khumh than le? Voi 3 khengte tiang scan an tuah hna cu ta, tiin Trump nih a chim. “President, cu ti cun an tuah lo dawkaw. Audit kan tuah ko i, voi 3 tiang scan an tuah lo, tiin biatlang kan kawm ko cang,’ tiin Raffensperger nih a leh. Trump cu mi min hna a vun i palh cukmak ve i, Kemp hna cu George ti hna in a auh. Georgia i Biden buancomi le, Senate runoff kongah a phunphun in a chim i, Tuesday an tuah dinginmi senate zuamnak cu thaizing tuah ding pungsan rumro in a chim fawn. Mr Germany hi bia an i ruah ko ah hin Trump nih langhngan tein a nawl hna nak a lang. “Fulton County ah ballots an fir ti na ruat maw? Zeicah tiah cucu biachawk vai ka teihmi a si. Cun Dominion company zong nih machines pawl a lak hna, ti a si. Dominion hi an hmanhmi seh laak dingah a khul a rang ngai. Cu kong cu pakhat tal na thei el maw? Zeicahtiah cu bantuk cawlcanghnak cu phungbuar a si, si ko lo maw? tiin Trump nih Mr Germany cu a hei chimh.\nFulton County in zeibantuk machine hmanh Dominion nih a laakmi a um lo, tiin Germany nih a leh. Asiah, machine a chungril lawng laak in a dang hna an thleng el maw? tiin Trump nih a hal than. An thleng lo, tiin Germany nih a leh. Na fiang tak maw aih? tiin Trump nih a hal than. Ka fiang ko. Ka fiang ko, President, tiin a leh. Tutan phone chonhmi zoh tikah Trump kiangkap ah a lihchimmi a dirkamhtu tampi an um, ti a lang. Georgia ah mithi 5,000 lenglo nih vote an pek, tiin Trump nih a chim i, ‘2 lawng an si’ tiin Raffensberger nih a leh. 2 nak tamdeuh an si hrimhrim lai, tiah ka chim ngam bak, tiin Meadows nih a vun nolh ve. Vote fir a um le um lo zohfel dingin data kan in halmi hna a pek na kan duh lo. Trump nih teinak ai hmuh khawhnak dingah a zatawk a si mi vote 24,000 illegal votes a um lai, tiah kan lung a hring, tiin Trump sihni Kurt Hilbert nih Raffensperger cu a soisel ngaingai. Thawngpang hi thanh lo a si ah cun cucu thil pakhat khat thuhmi a um, tinak a si. Cute cu kan i buaipimi cu a si, tiin Hilbert nih a chim.\nTrump i phone chung a biachimmi tam u kongah Mitchell nih a ruah awk a theihlo nak kong a chim. Biden caah vote 18,000 voi 3 tiang an relpiak i an fonh dih, tiin Trump nih a chimmi he pehtlaiin, Raffensperger a office nih zeibantuk data hmanh a kan hromh duh ve lo caah, a ruah awk ka thei lo, tiin Mitchell nih a chim. Nan i ngeihmi records hi kan kut a phan bal lo cu ta, tiin Mitchell nih a chim. Asinain, vote kong i thawngpang tam u hi cu midang sinah data hrawm lo dingin state law a um, caah a si, tiin Mr Germany nih a chim. Tazacuainak kongah ka sihni cheukhat he thuti law kan duh, tiin Trump nih Mr Germany cu a fial i, anih zong nih a cohlanpiak ve. Tutan kan chonhmi hna hi san a tlaih lai ka zumh lem lo, tiin Trump nih Raffensperger le Germany cu a ti ta hna. Germany, zeiruangah dah hi kong hi dothlat nan duh lo hi a si e? Nan zei ko hme ti le? Na sihni hi a khong ngai ti cu ka theih ko, asinain nangmah zong cu sihni tha ngai na si ti ka zumh ko. Min donghnak thate zong nai ngeih ko, tiin Trump nih Germany cu a ti. Suimilaam 1 chung hrawng an i chonh a dongh lei ah khin, cuhlan bantuk tein cun “Mr President, caan na ka peek caah kai lawm” tiin Raffensperger nih a chim. Chelsea Bawi\nTrump ttanhtu pawl hi Biden a ttanhtu pawl cungah bom chehdan nan thiam deuhdeuh\nUS Chin Ngakchia Pawl Caah Thawng Pang Tha Thanhnak : Vanceuuk Khenglawt


Chin nusal Esther nih Myanmar Idol winner dang nih an tuah khawh lo mi record pali a tuah mi uahpi awk tlak ngai a si – Thechinlungnews\nChin nusal Esther nih Myanmar Idol winner dang nih an tuah khawh lo mi record pali a tuah mi uahpi awk tlak ngai a si\nEsther nih mah 4 record a tuah mi a theihmi nih cun soisel le thangchiat ngam a si lo ti kha an nih fiang ngai lai. A theih lo mi lawng nih le mah bantuk in pakhat man Chin State le Myanmar ram chungah record a tuah khawh lo mi lawngte nih Esther hi an soisel lai i an thangchiat lai. A ruang cu an tluk lo caah si\nChin nusal bak a si ko. Chin State chung lawng siloin Myanmar ram chung ah record a tuah mi hi a ropui bak ko. Myanmar Idol season 4 winner Esther Dawt Chin Sung nih Myanmar Idol winner a rak si cia mi vialte lakah record a tuah mi hna hi chimh lo in um khawh a si lo. Esther winner a vun si cu a thawngpang a dai kho hrim lo. A soisel tu le thangchiattu tampi an um bantuk in Esther a uar tuk mi le a thangthattu tampi an rak um ve.\n1. Myanmar Idol winner pali ah tanghra ah D-3 a hmuh mi amah lawng a si. 2. State pakhat khat ah Idol/Icon si in myanmar idol ah winner a si hmasak bik a si. 3. Myammar Idol winner Nu a si hmasak bik a si. 4. Myanmar Idol winner si hnuah Graduate hmasa bik a si tthan hoi. Credit: Jonathan HC\nBe the first to comment on "Chin nusal Esther nih Myanmar Idol winner dang nih an tuah khawh lo mi record pali a tuah mi uahpi awk tlak ngai a si"


Myanmar Idol In Chin Nu Esther Dawt Chin Sung Salai Pakhat Nih A Chimmi Cu Mak Ko – Chin World News Evening\nDecember 23, 2019 Salai Van Hmuhning\nMyanmar Idol in ChinNu Esther Dawt Chin Sung. Chin miphun nih nihin kan dirhmun le kan biachim. Kan hmuhning aa dang cio i kan duhning le kan sining zong aa dang cio ve mi minung kan si caah chimrel awk cu a herh ngai ko. Nain nihin Chin miphun hi kan moral le kan mindsets ah kan dirhmu a niam tuk hrim hrim ko. Mifim nih cu mi an bomchan khaw lo hmanah faknak an pek bal lo. Cucaah Salai Lairamthang nih a tialmi hi relhrimhrim u ti ka duh piak ngai hna chinmi nih cun, Nangta zeidah na ruat bal ve.?\nZeiruangah Myanmar Idol a zuammi, Esther DCS kan dirhpi a herh timi keimah le keimah kaa ruat tawn. 1.Chin miphun cu miphun hmete kan si caah kanmah le kanmah kan i dirkamh i, kanmah le kanmah kan i cawisan a herh. 2. Lai phungthluk ah mi pakhat thawng sa pakhat thawng ti a um. Laimi pakhat thawng in kan miphun mithmai a hngal kho i, mi pakhat thawng in kan miphun min a chia kho. Cawn san awk tlak le dirkamh awk tlak kan ngeihmi kan fa naule hna poah cu kan dirkamh hna i kan ser siam dingah ka ruah. A herh le thinlung, a herh le chawva zong in kan sersiam hna lai.\n3. Sung Tin Par pakhat thawng in Laimi kan hmai a hngal i Lai thil tampi nih hmunhma a ngeih caah kan miphun le kan nunphung a cawisangtu a si pin ah indirect in market zong a kan ser piaktu a si. 4. Vice President Pu Henry Van Thio thawng in miphundang hmai ah kan mithmai a hngal. Amah pakhat thawng in Naypyidaw ah kan thla kam ti lo. Miphundang hmai ah ralthatnak a kan pek.\n5. Dr.Lian Hmung Sakhong pakhat thawng in Kawram ramkhelrian ah Laimi kan mithmai a hngal. Miphundang hmai ah ho van kan hai ti lo. Sutung bang kan miphun a dirkamh caah miphundang hmai ah kan thla a kam ti lo.\n5. Esther DCS nih Myanmar Idol a ngah khawh ahcun lam phawk in kan miphun kan cawisan a si lai. Sung Tin Par a ziam hnu zongah caan saupi a chang khotu ding kan fanu a si lai. Kan miphun mithmai a hngalter tu a si lai.\nChin miphun cu milu tlawmte kan si caah Kawlram pumpi chungah Chinmi minthang kan chuah i kan i sersiam khawh ahcun “Lai miphun kan si, Chin miphun kan si” ti hi kan fanau le hna nih an zahpi ti lai lo. Chin miphun ka si ti hi an i uar chin lai. Cucu miphun kan tun a si i, miphun kan sersiam zong a si. Kanmah le kan ti khawh tawk in kan miphun cawisang cio hna usih.\nBy Salai Lairamthang (Chin lautunews)


Myanmar Ah Corona Virus Um Lo Tiah " Aung San Suu Kyi " nih a chim - JM News\nTuluk ram he meng 1400 lawng aa hlat mi Myanmar ram cu corona virus a um rih lo, Tuluk ram ah, minung 80,800 cu covid 19 zawtnak an ngei cang, asinain Aung San Suu Kyi nih kan hnu nikhat ni ahkhan Myanmar ram ah corona virus zawtnak angei mi pakhat hmanh an um rih lo tiah achim.\nMyanmar ram i innpa a simi India ah corona virus in a zawmi minung 114 an um, cun Bangladesh ah minung 5 an um i Thailand ah 114 confirmed Cases hmuh a si cang.\nMyanmar cozah i biachimnak nawl ngeitu Zaw Htay nih a chimnak ahcun Myanmar mipi kan lifestyle and rawl ei ning cang nih corona virus zawtnak in a kan khamh tiah a chim. cu ti bia a chimmi cu Asia ram i nuhrin covo lei an director simi Phil Robertson nih Myanmar ram cu an daithlang tiah a mawhchiat hna.\nMyanmar ah Covid 19 zawtnak asi lai tiah lunghrinh mi minung 10 cu tu hi an test lio hna asi i aphichuak an hngah lio asi, Vawleicung huap in ram 150 ah hi zawtnak hi aphan cang i minung 161,500 nih zawtnak an ngeih cang tiah WHO nih an langhter.\nMandalay General sizung i Surgeon sibawi Aung Aung nih New York Times ah ” Myanmar nih Virus hmuhkhawhnak thilrit kan ngei lai ka zumh lo tiah a chim ve. Covid 19 zawtnak raldoh ding ah Myanmar Cozah nih mipi sin in fund a kawl cuahmah lio asi, Aung San Suu Kyi zong nih nan hlut khawh tawk cio in hlu hram tiah forhfialnak atuah.\nAung Lah Mui He Aa Loin Hmanthlak Suai A Thiammi Ngakchia Nute Online Ah A Lar Taktak\nBy jmnews October 16, 2019\nAung Lah Mui He Aa Loin Hmanthlak Suai A Thiammi Ngakchia Nute Online Ah A Lar...


Siizung Chung Ah Nu Pakhat Nih A Thih Lai Te I A Chim Ta Mi Bia Te Cu Lungthin A Fak Tuk E – HRINGDILDEL LAIRAM\nMalaysia siizung pakhat ah damlo zualhma tuk mi tuamhlawm cuahmah mi an neih i, cu an mizaw cu that lei panh kho bak lo in a zual chin thluahmah ti a si. Sizung a um chung ah hin a hohmanh zohkhenh tu zong a nei loh i daw hria tu zong a nei bak loh ti a si. Cuti cun a zualhmat tuk kha ai theih cang caah a um nak hmun, ai thlawp nak hmun sizung riantuan tu pawl sinah pen le catlap a hal hna ti a si.\nA ca tial mi ah cun an van zoh i a mah hi chingkhat sahlawh rualchan zong zeihmanh neih mi a nei loh. Cuti cun fapa pakhat lawng anei i a fapa cu hawi a lo lo mi holh a thiam lo mi a rak si. A si ning hi zangfak khuaruah tam tuk a rak si.\nSibawi pawl sin ah cu a mah a ruak an tuamhlawm tikah a hmai hi khuh lo dingin bia a cah ta hna i a fapa sin ah, “Na nu a thi cang…” tiin rak ka chimh piak hrimhrim te uh tiah bia a cah ta hna. A fapa i a min cu, Imran tiin a tial ta i, midang chawnh ding mi hna phone number zong a tial piak ta hna ti a si.\nA catial ta mi cu online chung ah a langh tet i a thei tu mipi vialte cu an lungthin a fak tuk cio. Zangfak tuk a si mi nu pakhat cu a nunnak a van liam taktak i a liam hnu ah a viacah ta mi hna bantuk tein an van tuahpiak le tuah piak lo cu zeihmanh theih a si rih loh. Mipi vialte nih a kan liamtak mi kan unau nu caah le a fapa caah biatak tein thlacam nak an neih piak cuahmah lio a si.\n← A Poi Tuk Ee Thantlang ah Nungak Pakhat SAC Ralhrang nih an Kah\nBreaking News : Dalan Lam Hruainak In A Ra Mi Ralhrang Ralkap Pawl Cu RKDF (KALAY) Pawl Nih AN Thah Hna →


Pu Ngun San Aung le Pu Ko Suan Khai hna kawl ralkap nih Rian Pek Mi Cohlan Hlah Uh – The Cherry Par\nPu Ngun San Aung le Pu Ko Suan Khai hna kawl ralkap nih Rian Pek Mi Cohlan Hlah Uh\nI strongly ask Pu Ngun San Aung and Pu Ko Suan Khai to reject the illegal military appointment. Pu Ngun San Aung le Pu Ko Suan Khai hna kawl ralkap nih ningcang lo in nawlneih nak an lak hnu i an dirh mi SAC cozah ah itel dingin rian an pek mi hna kha cohlang hlah u tiah fakpi in kan fawrh/nawl hna. Pu Ngun San Aung cu pumpak in ka upatmi, ka bochan mi le ka dawt mi asi. Chinmi kan pa le mifim kan neih chun mi hna chung ah ai tel ve mi asi.\nAhmasabik Democracy cozah lio zong ah Construction minister a rak ttuan mi asi. Mi ding, mifel, mi ral tha asi. Chin mi zapi nih kan upat, kan dawt, kan bochan mi asi caah Kawl ralkap nih ningcang lo in uknak an lak i an sin ah itel ding in rian an khih mi cu a pom piak hna lo ah a ttha bik, Zei catiah Pasal ttha asimi, a good politician nih cun principle, integrity le dignity kha an nunnak pek in an runven tawn mi asi. DINFEL NAK LE MIPI THAZAANG IN TEI NAK KAN HMUH HRIMHRIM LAI.\nRelchap, RAMLENG UMMI NIH A RAN NAK IN TUAH DING: Tuzanlei ah US Senators 14 nih Secretary of State (US ramdang lei minister) kha ca an pek. Burma ram kong ah biatak te in le fakpi in hma lak a hau. Cu ti hmalak nak na tuah nak ah aherh ning in kan in dirpi lai timi ca an chuah. Tuchun ah US I kan hawile asimi Burma ram kong ah kumtampi rian kan ttuantti mi hna nih President Biden nih Burma ram he pehtlai in Executive Order a chuah khawh nak ding ah thil sining rak chim ding in an kan sawm caah zeibia dah kan chim ah athat lai timi konghe pehtlai in biaruah nak kan nei kho. Cu kan hawi le nih White House ah President Biden cu Burma ram thil acang mi kong he pehtlai in bia an va ruah lai. Cu pin ah US Senate ah bia an va ruah rih hna lai I State Department zong ah bia an va ruah hna lai. Covid 19 Pandemic lio asi caah kan mah kan kal kholo.\nTUAH DING: US aum mi nih nan mah le nan um nak cio I senators pawl le Congressman pawl kha phone in chawn hna u asi lo ah email/ ca kua hna ulaw Burma ram thil a cang mi kong ah hmul a nei bik in rak kan ttanpi u tiah catial, phone chonh, email kuat ding an si lai. State kip in rak tuah cio ding asi lai. Cun Australia I a um mi zong nih mah ti ning cu rak tuah ve uh. Europe le ka dangdang I a um mi ramleng I aum mi poh nih mah cu rak tah u.\nZei caah dah mah cu kan tuah ahauh? UN Secretary General hrimhrim nih Kawl ralkap nih uknak an lak mi hi hma kal kho lo ding in ramkip nih kan izuam lai ati. UN nih Burma ram ah biapi taktak minung pahnih a thlah mi hna an um.\n1. Cu UN Secretary General Special Envoy to Burma ti asi I Politics kong he pehtlai in a tlai mi asi. UNO General Secretary nih direct in a mah aiawh ah athlah mi asi. Mah cu nu cu Switzerland nih Thailand ah Ambassador a rak ttuan mi nu asi. A vapa zong Switzerlannd nih Burma ram ah an rak thlah mi Ambassador asi. Nizan UN Security Council nih thanhca an chuah mi ah Security council nih mah Envoy nu hi rianfak pi in a ttuan khawh nak ding ah kan dirpi lai ti asi.\nUN Special Rapporteur on Human rights zong tu chun ah CHRO nih brief kan tuah. An mah office zong pehtlai te in kan I chonh peng mi an si.Kan mah mipi ramchung ramleng biatak te in kan ttan tti abiapi. Kan ti khawh nak lam cio in fak pi in thazaang chuah hna usih. Ralkap nih uknak an lak mi a hram a thlak hlan ah kan phuk a hau. Credit: Salai Bawi Lian Mang\n← Breaking News: Salai Ngun San Aung Cu Ralkap Nih Tlaih In An Kawl Cang\nRalrin Taktak Caan Kan Phan →


Pu Mang Lian Thang le A Chungkhar Nih Sanmyo Sang Chungkhar 180 Caah Fangfak Tun 90 An Pek – Onlinenungak\nPu Mang Lian Thang le A Chungkhar Nih Sanmyo Sang Chungkhar 180 Caah Fangfak Tun 90 An Pek\nPu Mang Lian te chungkhar nig covid 19 zawtnak ruangah khuazei hmanh ah kal kho lo in Stay at home nawl an pek nak hmun Kalaymyo Sanmyo sang i chungkhar 180 caah fangfak tun 90 cu October 6 zinglei nazi 9am ah an pek tiah thawng thei a si.\nSanmyo sng ah Red Zone timi covid 19 zawtnak a tam bik nak hmun cu mah inn chung te ah um ding in le leng chuak bak lo dingin nawl oek an si tikah chungkhar tampi cu ei le din tirawl ah vansang le chanbau in an um i, bawmh hau dirhmun ah an dir tikah Pu Mang Lian Thang te chungkhar nih an harsatnak cu an theih tikh dai tein thutpi kho loin Sanmyo sang Red Zone i ummi chungkhr 180 caah fangfak tun 90 an pe.\nPu Mang Lian Thang te chungkhar cu “ARB Rice Shop” ngeitu an si i an dawr an zuarmi fangfak tharhlam le tha tuk mi cu Sanmyo Sang chungkhar 180 sinah an pekmi a si. Mah bantuk in mi harsa caah fangfak tun 90 bak an hlut tikah Kalaymyo Covid 19 zawtnak tawlrel tu hna nih lunglawmhnak certificate an pek.\nKalaymyo ah covid 19 zawtnak ngeimi minung 21 cu taiyin sizung ah thlopbul cuahmah lio an si i, a tam u cu Sanmyo Sang i um le Sanmyo sang in zawtnak hrik an hmuhmi an si. Cucaah Sanmyo sang cu lengchuak lo dingin Stay at Home nawl pek an si i, nai te ah minung 81 cu check an si tthan i minung 80 an thiang, check tthan dingmi cu an tam ti lo tiah thawng theih a si.


Lung Fak Tuk Hring Hran Ko E : Ni Hin Duh Lo Nak Langh Ter Ruang Ah A Thi Mi An Tam Tuk – Onlinenungak\nLung Fak Tuk Hring Hran Ko E : Ni Hin Duh Lo Nak Langh Ter Ruang Ah A Thi Mi An Tam Tuk\nNihin Kawl Ralkap Duhlonak Langhter nakah a Thi mi Zat cu a Taru ko, An tam tuk ee Lung a fak bak ko muu.Nihin kawlram chung sandah piahnak ah minung 23 bak an nunnak a liam tiah theih asi. Lung a kuai dih cikcek ko mu celh ding bak asi lo. Ngaih chia taktak bak asi ko.\nNihin Feb 28,2021 ni cu Kawlram Hmunkip ah mipi nih ralkap uknak duh lo nak lamzawh cio asi ko rih. Ralkap nih uknak an laknak thla khat a tlinni asi. Cu ruangah mipi nih tam khun in kawlram chung hmun kip ah duh lonak lam an zawh cio hna.Nihin nunnak a liammi hna hi Palik le Ralkap nih meithal he bak an kahmi hna an si.\nMinung tamtuk hliam an tuar hna. Myat ah Minung 7, Dawei ah Minung 5, Hledan ah Minung 2, Tinkankyun ah minung 1, taungdagon ah minung 1, Bago ah minung 3, Pakoko ah minung 1, Mandalay ah minung 2 le Lashio ah minung 1 an si hna. Ruah ah hin Ngaih a chia lung a kuai dih cikcek an hmanthlak zoh ngamh hmanh si loin Palik le Ralkap nih an tuk an velh hna.\nNikhat chung bakah hi vialte hi Palik le Ralkap Meithal kahnak in an nunnak a liam hi asi. Ralkap uknak an lak ni thawkin nihin tiang ni 28 chung ahhin Minung 40 deng an nunnak a liam cang. Kan Ram le Kan Miphun ning piin kan tanrual a hau. Nunnak a liammi hna thisen nih an auh. Kan hawi an nunnak a liam ah kannih kan um sawhsawh ko lai maw? Ralttha tein tho law kan ram kan miphun caah tuan ve usih tiah kan sawm hna. Thlacam zong daithlang hrimhrim hna hlah usih. SOURCE: LH NEWS


President Biden Nih Kum 4 Chung Ramhruai Nak Dingah BIBLE Caang Ai Thim Mi Cu Khuaruah Har Bak Asiko – Lai Celeb News\nTuni khan US President thar caah le a voi 46 US President si dingin Biden nih biakamnak a tuah. Biakamnak a tuah ah hin Bible ca a hman ve. Bible ca hmanmi hi hlanlio Bible bang nganpi a hman. An family Bible ca a si tiah chimceih ngai a si. Biden hi RC biaknak in US President a tuanmi a voi 2nak a si. Cun US President vialte lakah a tar bik asi fawn. A kum hi 78 bak a si. Tuni Biden biachimnak ah Bible ca cang a hman ve. Biden nih a bible ca cang lakmi kan langhter hlan ah tuni Biden biachimmi tlawmpal kan van langhter lai. Tuni US President thar thimnak ah Biden nih “Democray nih teinak a hmuh” tiah a langhter. Naite US capitol i buainak kong ah mawhchiatnak bia tampi a chim.\nTuni ah Trump hi a chim cia bantuk in a lang duh bak lo i Florida i a umnak inn Mar Lago lei ah caan a hmang diam. Vice President Mike Pence tu nih mithmai panh tuk lo tein a telpi hna. Tuni ah vawleicung hlasakthiam minthang pawl Jennifer Lopez le Lady Gaga hna nih US ram hla dawh an sak fawn. Cun tuzan 8 pm ah hin America Special timi zan riah dumttinak le caan hmannnak a um lai i Hollywood minta Tom Hank nih caan a hruai lai. Tuni ah Biden nih Bible ca cang a lak hlan deuh te ah Tutan vawleicung a buaitertu Covid virus kong a chim.\nHi hnu hin Bible ca cang pakhat Salm 30: 5 nak a lak. Hi bible ca cang hi Biden nih a biachimnak ah hin a langhter. Salm 30:5 nak i aa tial mi cu ‘A thinhun cu caan tawite chung lawng a si; a thatnak tu nih cun chantlung a nguh. Zan ah mitthli tlaknak um hmanh seh law zinglei ah cun lawmhnak a ra than ve’ timi Salm cauk chung ta hi a lak. Biden nih Bible cacang a lak mi chung ah online khrihfa tampi nih lih le hrawkhrol in teinak hmumi tiah an soisel i an lung a tling lo ngai ngai ve. Source: Christian Today\n← US President Thar Joe Biden Cu Thlacam Lio Ah Ngakchia Bang A Mit A Au Pah Lengmang Ko\nWOW: Donald Trump Cu A Umnak MEGA Nih Ropui Taktak In An Rak Don →


Inn Hmun Zuar “THAWNG THANHNAK” By Aung Myint Thang – FIAKFAIROCK\nDear Ram chung le ram leng a ummi Laimi hna\nTutan ka ca thlahmi cu inhmun ka zuarmi kong a si. Phundang in nan ka ruah nakhnga lo kan nawl hna. Cawk a duhmi hna nan um sual ah tiin ka postmi a si.\nYangon, Hmawbi ah inhmun kan ngeihmi cu man fawi taktakin kan zuar hna.\n1. A umnak hmun hi Yangon chaklei Hmawbi ah a si. Hmawbi ah hin a lai cemnak cu Hmawbi bazar a si. Hmawbi Bazar in kan zuarmi ahmun umnak hi minute 6 telawng motor or cycle in kal a si. Hmawbi Bazar in minute 2 kal ah Hmawbi ah siangin a tthat biknak, Hmawbi No. 1 Basic High School a um. Cuka cun minute 4 mawtaw or cycle in kal ahcun kan zuarmi hmun cu a um.\n2. Kan zuarmi hmun hi leikuang an cheu i an zuarmi a si lo. Mi tampi nih leikuang cheumi an i cawk sual tawn. Cozah nih inn hmun ca hrimhrim ah pi/pu chan in an pekmi hna a si. Khua chung ah a ummi a si. Kan hmun hi inn nih a kulh dih hna.\n3. Atu kan zuarmi cu vawlei chilh a hau lomi, furpi zongah ti ai dil bak lomi hmun a si.\n4. Kan zuarmi hmun hi pe 20 X pe 60 ah ting 35 a si. Inn zaa sak khawh a si. Hmun 2 (pe 40 X pe 60) laak ahcun ting 2 kan tthumh i ting 68 a si. Cu tilocu aman tthumh a um lo. Man fawi tukin kan zuar caah tthumh hrimhrim kan tim lo.\n5. Khampat, Thantlang vunchimlo Lai khaute hmanh ah ting 35 man hmun cu a um ti lo va si khaw, Yangon pawng Hmawbi hna i ting 35 man hmun cu ai deng ngaingai.\n6. Hmun kong he pehtlaiin innsak khawh a si lo tite hna, cozah nih an ting lai ti te hna, mi inhmun pei a si ko cu titehna a buainak a um ahcun keimah rian a si lai.\n7. A pawng hrawng ah Korea nih hmun tampi an cawk ve. Thlanglei Laimi nih an cawk ngai ve.\n8. Ahmun hi a rawn tuk i chunh a hau lo, vawlei chilh zong a hau lo. Inn sak cawlh khawh an si.\n19. Yangon ah Laimi kan tamnak bik cu North Dagon, Insein, Mingalardon, Yuzana le Hmawbi an si. Laimi he kan i neih ngai hna. Laimi tamnak Myo a si.\nKei zong inn sa sak cang.\nHmun cawk a duhmi nihcun messger in pehtlaih khawh kan si


CCN cu an audience/ Mipi aw-an zei ah an rel lo. Mipi aw-an nakin Mitthalo pa hmunhma pek kha an ithim deuh – Hakha Cherry\nCCN cu an audience/ Mipi aw-an zei ah an rel lo. Mipi aw-an nakin Mitthalo pa hmunhma pek kha an ithim deuh\nICC cu Mipi aw-an kha an upat i biapi ah an chiah caah, naite Miss Universe Myanmar program i hmanthlakpi man an ceih ciami cu an thlen/let bak ko. Upat an co taktak.\nCCN cu an audience/ Mipi aw-an zei ah an rel lo. Mipi aw-an nakin Mitthalo pa hmunhma pek kha an ithim deuh i, iphisinnak caanrem an ser piak. CNLD ah a um tthan khawhnak ding an bawmh tluk a si. An interview result cu:\nAa phisin hnu ah “CNLD in resignation/ chuahnak ca ka ttial ko nain CNLD party ka dirhmun te an ka um peng rih ko” tiah a ti deih ko cang i, CNLD party lei in zeitindah an von von tuah te lai.\n“Resignation letter ka ttialmi cu SAC dirhmi UEC nih an cohlang lo” tbt lihttawn in CNLD ah ibenh thiam dawh a si ko kha . Credit-Zasang Cinzah\nKawl miphun tuan bia le kawl ralkap tuan bia cu maw kan fa te chan tiang kan cawn ter rih hna lai.?\nChin miphun lai miphun tha tein khua hi fak deuh in ruat hram ko uh sih.\nKan u le chan in kan mah chan in a tu kan tefa le chan tiang ah kawl ram fim thiam nak cawng nak siangin ah ca kan cawn mi hi mirang ca English ပထဝီဘာသာ geography ti dah lo cu a dang kan cawn mi မြန်မာ့သမိုင် myanma history te hna an mah kawl bawi pawl sining le an mah kawl nungphun le an biak nak le an mah kawl siangpahrang kong te hna biapi ngai le cang pek in tlangcung mi miphun dang a kan cawn ter mi hi khua fak piin ruah ah cun thinlung hi a fak tuk ton.\nkan nih tlangcung miphun zong miphun phunkhat kan si ram le hmun hma a ngei i khua a si mi kan si phun le lam kan ngei tuan bia history သမိုင် kan ngei cio ve a si nain kawl miphun nih tlangcung miphun cu sal bantuk ah an kan ruah i kan nungphun le kan ca holh zong cawn ter a kan duh lo hlei ah kan biak nak khrihfa tiang namneh hloh thlau an kan timh peng. An mah kawl miphun history သမိုင် cu kan mah tlangcung miphun caah zei hmanh a tha hnem lo mi an nungphun le a bawi nak le an biak nak le an sining cu a kan cawn ter i kan thiam lo ah cun camepuai an kan sunh ter mi hrimhrim hi tuak ah cun lungfak tuk khi a si.\nမြန်မာ့သမိုင်း myanma history ah zei dah kan cawn ti mi cu siangin a kai mi hi cun nan theih cio ko lai myanma history a kan cawn ter mi hi tlangcung mi miphun caah pakhat hmanh a tha hmen nak le a hreh nak pakhat hmanh a um lo. A tu ah hin kawl ralkap nih kan uk len seh law kan tefa le khi siangin ah zei dah an cawn ter hna lai ti cu nang mah tein hei tuak law hei cuanh ko.?\nChim duh bik mi cu chin miphun lai miphun nih kan miphun te hi thang ve uh sih lian ve uh sih kan cahloh le kan biak nak le kan nungphun te hi zolong tein le kan nuhring covo te hi hmang ve hna uh seh law kan tefa le sing ah ro tha vuih ve hna uh sih ti kan duh taktak ah cun kawl ralkap on mi siang in hi cu kan fa le kai lo ding in nu le pa nih khua hi fak piin kan ruah piak hram ko uh ti hi nawl kan duh ko hna. Nang mah chan ca long cu i ruat hrimhrim hlah???Credit-PT Satu\nPaletwa Bank Hmai ah “Zinglei sml. 4:30 hrawng ah pehzul in an puak\nHakha in upa pakhat nih, “Sianginn kai ding fale 4 bak ka ngei hna.


Kaladan Movement - India, Burma Kaladan Project, Pianhlim A Herh: Covo Himtu\nSoutheast Asia ram ah India nih ram chawletnak le ramkhel cungcuan (influence) tuahnak “Look East Policy” ai ngeihmi in, Burma sinah bawmhnak a pek. Chin State, Paletwa khua le Arakan State, Sittwe khua in Mizoram State, Zorinpui khua ah tlanglam le tilam in pehtlainak sul le lam ser lio a si. Tilam caah Kaladan (Bawinu) tiva ah sangphawnglawng dinhnak le umkalnak lam ser lio a si; Kaladan Multi-Modal Transit Transport Project ti a si i, $ 214 dih in kum 2015 ah rian lim dingin ruah a si.\nChin Human Rights Organization, Arakan Rivers Network le Zo Indigenous Forum (Mizoram State) nih Kaladan Project rian hmun ah dothlatnak (research) an va tuah. Nihin June 11 ah Bangkok ah Press Conference an tuah i, Kaladan Project hi a pianghlimmi (transparent) le pawngkam khuasami caah a santlaimi a si a hau tiah report “One cannot step into the same river twice: making the Kaladan Project people-centred” an khawmhmi an chim.\n“Pawngkam khuasa lothlo pawl le chawkawl thilchuah pawl caah lamṭha, innṭha a herh ko i, (project nih) chawleh miaknak ṭha a chuahpi khawh men ko nain, hmailei ah an vawlei ram chuhnak, inn le lo in ṭhawldawinak, pawcawm kawlhawlnak an ngeihmi hrawhpiaknak le ralkap tampi chiahnak a chuak sual hnga maw” tiah report nih a ti.\n“Pawngkam minung nih Burma ram hunchonak pipuam biakhiahnak ah an i tel ve awk hrimhrim a si. Kaladan Project rian hma, tampi a kal hlanah, pawngkam thingram, mibu khuasaknak le ngandamnak kongah a chiat/ ṭhat chekhlaita cikcek dinng a si” tiah Twan Zaw, Executive Director of Arakan Rivers Network (nihin Press Conference Speaker) nih a ti.\n“Kaladan Project rian hi pawngkam mibu zawnruahnak um loin, ṭuanchuah a si ahcun, India le Burma karlak ah pehtlaihnak ṭha nakin buainak tu a chuahter deuh te lai” tiah a ti rih.\nDothlatnak report an tuahmi nih hin, a chiatlei kap lawng a hmu lo i, a ṭhatnaklei kap zong a hmuhchih ve.\nKaladan Project hmun kiangah khuasami nuai (m) 1.2 nih an i ṭhathnempi khawhnak lam a um i, cutite cun, nuhrin covo buarpiak loin, kalter a si i, pawngkam khuasami sinah a dikningte in pehtlaih le pheo lo a herhnak kha a hmuh.\nAsinain, pawngkam khuasa mibu namnehnak le nuhrin covo buarpiaknak tuah in a um cang – Mizoram State ah dawhcahte in liampalnak pe loin, an vawlei ram chuh an si, an inn le an lo in penchuah an si; Arakan State ah rianṭuan chormi ciocio duhdanhnak le pupa rothih umnak hmunhma hrawhpiaknak an tong tiah research an va tuahmi nih a hmuh.\nZo Indigenous Forum Director C. Lalremruata (Press Conference Speaker) nih, “Mizoram State, project hmuhma i khuasami nih Kaladan Project hi chawleh kawlhawlnak a chuahpitu hunchonak caansau a nguhmi siseh, pawngkam khuasaknak hrawk hlah seh, ti an duh. India lei le Burma lei um pawngkam miphun nih an pupa raohtakmi vawlei ram he pehtlai in, hi project rian ṭuan awk biakhiahnak ah an i tel hrimhrim ding a si. Kaladan Project caah an vawlei ram chuhmi cungah liampal (compensation) dawhcahte in pek awk hrimhrim an si” tiah a ti.\n“Chin State, Paletwa area ah khuasa (Chinmi) sinah an hmunhma ah mawṭaw lampi cawh a sinak kong thawngthanh a um lo. Zeihmanh an hngalh lo cang ahcun, (Kaladan) project nih hin a ṭhathnem kho hna lai maw, asiloah, sunghzatlaknak tu hoi a pek sual hna hnga maw?” tiah Salai Za Uk Ling, CHRO Program Director (Press Conference Speaker ) nih a ti.\n“Mah hi project nih hin, pawngkam khuasa community santlai lo bik a santlaihter hna awk a si. An sinah tuah a herhmi theihpianhlimternak, public consultation, an i telmoihnak le ṭuanvo cheuhnak a um lo ahcun/ tiang, Kaladan Project hi pehzulh rih loin, baangbatterta ding a si” tiah a ti rih.


Lungfak tukin zuun a tuar ko nain, khenkhamnak tampi ruang ah adawt bikmi a tthen/phiat tu Selena Gomez – LAICOMM\nVawleicung minthang a duh mi hna chung ah Selena le Justin cu lanhtak awk tha lomi ansi . An i duh tuk lio ah thennak a chuak than mi cung ah , ttian lan ding sining in an si cang . Selena Gomez nih lungfak tuk in biakhiahnak a tuah cang tiin theih asi .A ruang tak cu ……………..\n“Selena le Justin cu an i ttuai than ko nain ,,, Selena lei in khenkhamnak fakpi achuah caah an pehtlaihnak cu hmai fong awk a tha ti lo, A nunnak ah …. zeinih dah lawmhnak a ka pek lai … chungkhar , hawikom dah ….. siloah chungkhar nih duh lomi Justin umti ah, ka nunnak ah tlamtlinnak aum lai tiin a ruat zungzal ”\nA donghnak ahcun a nunnak a biapi bikmi nuamhnak , lungtlinnak ape kho tu chungkhar le hawikom cu athim cang tiin hmuh khawh si cang …. A no lio tein a duh tuk mi a thlah cu a lungfak tuk hringhran, ,,,, mah kong zong hi philh khawh azuam lio asi . Philh in hmai lei ah kal a zuam cuahmah cang “tiin US Weekly nih atial .\nA nunnak ah adawt bikmi he tthen , ngandamnak lei a that lo ruangah pumrua le muisam zong a thleng ngai mi Selena cu a nunnak ah lawmhnak tak tak pe khotu chungkhar a thim cang . Justin a tthen ruang ah zeitluk in dah a cuai cu amah pumpak nih atheih bik lai .\nRef: Harper Bazzer\nPrevious Taylor Swift nih Selena Gomez cu a rak dawtuk\nNext Asini le Soe Sha Htet kong ah Hay Lay nih alung chung um a chim mi\nSong Jong Ki le Song Hey Kyo : an rak i uar hlan i an sining tak athar in alang than


Thantlang Khuah nih Covid-19 he pehtlaihin an thil tuah ning cu uar um tak tak. zohchun tlak an si\nThantlang ah manlo thilri cawkpiaknak (Free Home Delivery Service) kong cawn- piaknak an tuah. Thantlang ah Thantlang COVID-19 Community hna nih manlo thilri cawkpiak (Free Home Delivery Service) ningcang cawn- nak an ngei, tiah May 7 ah theih a si\nHi kong he pehtlai in Thantlang COVID-19 Volunteers team ah leader a si mi Salai Kep Chin Thang nih, “Kan team leader chungtel a si mi Dr. Victor Chan Bawi Lian le Dr. Biak Tha Zon nih pumpak i runvennak kong le thilri cawkpiak le phawtzamh ning- cang an kan chimh. Cun hitin nan tuah lai ti mi hmuhsaknak (practical) zong tling tein an kan chimh. Atu tiang ah volunteers tuan ding in min a pe mi kan dihlak minung 58 kan si,” tiah a chim.\n“Hi kan tuahnak a ruang hi hmailei ah Thantlang khua hna ah zawtnak a ngei mi an tam sual i khuachung lockdown an tuah sual ahcun chungkhar herhhai cawk a herh lai ca ah manlo thilri cawkpiaknak (Free Home De- livery Service) kong hi a kan cawnpiaknak a si. Zeitik in dah thok a si te lai ti cu boruak zulh in kan thanh than te lai,” tiah Salai Kep Chin Thang nih a chimchap.\nThantlang Volunteers phu hi Thant- lang ah Facility Quarantine an chiah mi hna zohkhenh le COVID-19 kong he pehtlai in a herhnak poh ah a cawlcaang cuahmah mi an si, tiah kan theih.\nBe the first to comment on "Thantlang Khuah nih Covid-19 he pehtlaihin an thil tuah ning cu uar um tak tak. zohchun tlak an si"


Min Aung Hliang Hruaimi Ralhrang Cu Mi Hlen Rumro In Antang Cang – Chintanbo\nMin Aung Hliang Hruaimi Ralhrang Cu Mi Hlen Rumro In Antang Cang\nKayin state, ramri hngak ralkap BGF umnak khua pawl cu khuachungah khua sa mi mino hna cu an khawmh hna i raldohnak aum nak ah hmaiah an kal ter hna tiah khuami nih an chim. Atu bantuk in mino an auh hna nak aruang cu.\nKayin state chung ah ralhrang le KNLA phu komh pawl kahdohnak afaktuk i ralhrang lei rank sang le ralkap cun BGF ralkap pawl athi mi an tam tuk caah asi. Hi bantuk in atuan kho lo mi hna cu tangka in midang nan fial hna lai i kahdoh nak aum nak hmun ah GBF ralkap caah nan kuat hna lai an ti hna tiah khuami chungkhar pakhat nih cun achim. Ahma sa ah cun gate(hauhruang) an congh ter hna, security nan si lai an ti hna, thlakhat ah hlawh Ks. 280000 kan in pek hna lai an ti hna. Asi nain atu ah cun kahdoh nak ah BGF ralkap pawl athi mi an tam, hliam tuar an caah khuami pawl an auh in BGF ralkap an tuan ter hna hi i hlawh pek loin raldoh nak hmaisuang tu ah an chiah hna. An kal kho lo asi ah cun midang tangka in an fialter hna Thai tangka 10000 hna an liam terhna.\nTangka ape kho lo mi cu hmun khat ah an chiah hna i mee(lottery) an zuh ter hna i mee an zuh asi an cun an duh zong duh lo zong ah hmai ah an kal ter hna. Kan fa le ral hmaisuang ah an kal ter hna hnu in cun voikhat zong kan pehtlai kho ti hna lo atu ah cun thla 3 hrawng asi cang tiah khuami pakhat nih cun achim. BGF he aanaih niam mi nih an chim nak ah cun avoi khat nak ah cun company ah rian nan tuan lai tibantuk in an ti hmasa hna. Hngakchia hi hlawh pek in an lemsoi hmasa hna. Cun thlakhat thlahnih hrawng ah cun hauhruang an hngah ter hna rian hna an fial hna.\nCu hnu cun ralhmai suang ah an kuat hna. Cu lawng cu si loin LaiBauwi myone ah cun lo ah akal mi hna pa hngakchia vialte cu ralhmai ah an kuat dih hna tiah theih asi. Atu tiangah hin KNU hmunhma chungah ralhrang hna le KNLA phu komh hna cu fakngai in an i kap cuahmah. Cu caah BGF ralkap hna cu ralhrang an va bawmh hna tiah raldoh nak hmun thawng thanh nak in theih asi. Atu kahdoh nak ah hin BGF ralkap le hruaitu pawla athi mi le hliam tuar cu zaa in an um i an nung bu in tlaih mi zong an um, cun hriamnam tling he KNLA sin ah akal mi an um i ralhrang rian tuan duh ti loin atli mi zong an tam tiah theih asi. Source: KIC


𝐓𝐥𝐚𝐧𝐠𝐦𝐢 𝐜𝐚𝐚𝐡 𝐯𝐚𝐧 𝐜𝐡𝐢𝐚𝐭𝐧𝐚𝐤 𝐦𝐚𝐰 𝐯𝐚𝐧 𝐭𝐭𝐡𝐚𝐭𝐧𝐚𝐤 𝐝𝐚𝐡? – Hakha Cherry\n𝐓𝐥𝐚𝐧𝐠𝐦𝐢 𝐜𝐚𝐚𝐡 𝐯𝐚𝐧 𝐜𝐡𝐢𝐚𝐭𝐧𝐚𝐤 𝐦𝐚𝐰 𝐯𝐚𝐧 𝐭𝐭𝐡𝐚𝐭𝐧𝐚𝐤 𝐝𝐚𝐡?Kawl nih “vainam a ratpi cu hmuh asi nain van tthatnak a ratpi kha hmuh asi lo” လှံထမ်းလာတာ မြင်ပြီး ကံထမ်းလာတာ မမြင်ရ timi phuntluk an ngei. Cu nih a chim duhmi cu a caan ah van chiatnak asi rua tiah kan ruatmi hna hi van tthatnak a phor tu an si tawn ti khi asi ko.\nCu he pehtlai in chim ka duhmi cu 1 February ah Ralkap nih hramhram in uknak an lak tikah mi tampi kan lung a fak. Cubelte thuk deuh van zoh ahcun Ralkap nih uknak a lak hi Tlangmi caah vanchiatnak a rak si dih rua lo in ka hmuh.\nTlangmi nih federal uknak le miphun tluk rualnak kan duh tiah fak piin kan au. Nain kawl mipi hnakhaw chung a rak lut bal lo. Kawl mipi tam deuh nih Federal timi hi “Khawi Htwet Zii” ah an ruat zungzal.\nKawl miphun tam deuh ruahnak ah Aung San Su Kyi (ASSK) le NLD long nih democracy ram a ser khawh ti asi. Nain nihin ah kawl miphun tam deuh nih Tlangmi tel loin democracy ram ser khawh asi lo ti biatak tein an hung i fiang. Cucu a dikmi ruahnak asi.\nA luang cia kum 70 renglo kan duhmi federal ram ser dingah Tlangmi nih kawl cozah sinah a nawl in nawl an si zungzal. Hmurka in siseh, meithal in siseh thisen le nunnak tampi thap in Federal uknak le muphun tluk rualnak kan rak hal hna. Zei an rel lo. Ralkap anaa a lak bak in Federal Democracy a ua pi hmasa mi cu CRPH le Kawl mipi an si.\nA tu dirhmun ah Tlangmi nih Kawl kan herhmi hna nak in Kawl miphun nih Tlangmi an kan herh deuh ti khawh asi. Hi pawl hi hmailei Federal Democracy ram sernak ah a biapi tuk mi foundation pawl ansi. Cucu Ralkap nih uknak a lak ruangah a chuakmi or a tlengmi Kawl mipi ruahnak ti khawh asi.Credit-Rual Lian Thang


Upadi ning Riantuanlo Chin Vuanci Pawl Kan Phuakpiak U Tiah Duhnak Langhter Timh – THE CHINLAND POST\nUpadi ning Riantuanlo Chin Vuanci Pawl Kan Phuakpiak U Tiah Duhnak Langhter Timh\nSalai Josephbawi| 2019 July 29| Chin ramkulh Cozah tawlrelnak in Hakha khuapi thancho sernak caah Hakha Cawbuk ah Ekah 676 kau innhmun samh dingin timh tuah cuahmahmi cu Upadining in rian a tuanlomi Chin vuanci pawl kan phuahpiak hna u timi tel in biatlangtar pa 7, duhnak auphuannak pa 16 aa telmi duhnak langhternak cu July 31, 2019 zing sml 10 Thantlang-Falam lamton, Hakha in an thok lai tiah theih a si.\nDuhnak langhternak (Sandahpiah) poster tlangtar ah Chin nunphung ningin ngeihmi lo inn hrawh kan duhlo, Hakha sipin area 43.9 meng velchum kan herhlo, Upadining in rian a tuanlomi Chin vuanci pawl kan phuahpiak hna u, sifak lothlo minung vawlei zuar in ramkulh thanchonak kan herhlo, Chinram ah vawlei lawng a um lo (pupa ram lawng a um), Vawlei chuh upadi ning tuahlo nawlngeihnak in tuahmi ngol u, Chin nunphung le phunglam kan covo upat u timi hna poster in langhter an timhmi cu Cozah sin capekmi ah hmuh a si. Duhnak lamzawhnak nawlhalnak zong July 26, 2019 ah Peng palek bawi sinah an hal I nawlpek a si cang tiah theih a si.\nHakha cu khuapi a si caah innhmun ekah 676 kauh kan timh. Innhmun samh kan timh bak in inn an rak cio. Cu ningcang lo in inn asami paoh thehding kan ti hna i an thehlo zongah upadi ningin kan tuan lai. Tampi chimzia ka thiam lo. Upadi ningin tuan kan itim ko” tiah Lam lei Vuanci le atulio Hakha Cawbuk Hmunthar peknak lei tuanvo ngeitu Vuanci Sui Thio nih The Chinland Post ah a chim.\n“Laimi cu phunglam lam kan rak ngei. Kanmah le phunglam sining cio in ram kan ngei. Kadang ram le ramthen kan zoh tikah sui le ngun lungvar an chuak, kadang he kan ilawhlonak cu Vawlei thlawh in paw aa cawmmi kan si. Cucaah vawlei hi ningcang lo lak in cheuh le bauh kan duh lo. Cozah in nizan Cozah tiang Vawlei nih an kan det, an kan chuh ballo. 2015 in NLD a kai hnu ah Cozah nih Vawlei ngeitu kha chim le ruah um lo in anmah duh paoh in Myopiah Simanking an timi Vawlei kha an hman. Mah caah cun Hakha ram ngeimi le mizapi nih Vawlei hi kan sian lo a si lo. Anmah nawlngeihnak lawngin an tuah caah kan duh ve lo. Tha tein mizapi kan ceihpi hna sehlaw Hakha thancho a duhmi kan si caah kan pek ve ko lai. 1954 in 2019 tiang Vawlei upadi an chuahmi ah inntek Vawlei ngeitu sinah hal u tinak upadi a um ko. Mizapi kha hallo in anmah duhningin an tuah caah a tu bantuk thil a canmi hi a si. Hi thil kan tuahmi hi Techin fapar chanding hmun seh ti kha ka duh” tiah Hakha lothlo bu chungtel Pu Zung Mang nih The Chinland Post ah a chim.\nHakha Cawbuk khuapi kauhnak ding ekah 676 innhmun samhnak cu July 18-August 18, 2019 thlakhat chung Hakha ah kum (10) nak tam chungkhar cazin he khua a sa i sangkip lutlai, khuabawi nih inn a hlang ko tiah timi le Cozah riantuan a si ahcun Cozah rian a tuannak in Kum 10 leng a si cang ko tiah tanpinak a ngeimi lawng nih sok cuahmah a si. August 18-30, 2019 kar ah innhmun hmuh le hmuhlo theihternak le pekchannak tuah a si lai.\nHakha Cawbuk hmun kauh dingmi ah ningcang lo in inn asami hna cu inn thehdingin August zarhkhatnak tiang lawng caan pek an si i cu hnu a thehlo a ummi paoh Chin ramkulh Cozah nih upadi ningin dantatnak tuah a timh tiah theih a si.\nPrevious 2019 Senthang Person of the Year Ah Salai Sang Hnin Lian An Thim\nNext Lothlo Dirhmun Kaltak In Cinthlak Lei Thazaang Chuah Cang Hna U Sih: Pu Zo Bawi


Kawl ralkap nih:Chin pa a ruak a thuh’Chungkhar lung reithei in an um ko. – Lai Lungrawn Post\nKawl ralkap nih:Chin pa a ruak a thuh’Chungkhar lung reithei in an um ko.\nKan hnu March thla nithum Yangon khua North Okkalapa Lamzawhnak ralkap le palik nih a el an kah i a thi mi Chin mino Mang Suan Khai ruak hi ralkap nih an thuh nawh ti a si. A mah hi March nithum ah khan North Okkalapa (a wyne) lamzawhnak minung 70 leng an hliamh mi le a thi mi lakah pakhat a si.\nPa Mang Suan Khai hi a el ah an hliamh i an tlaih tiah a upa sinah thawngpang an rak thanh. Cu hnu ah cun a thong an thei tilo. Thong ah maw an chiah, an hrem hnu ah dah an thah ti mi zong hi theih a si lo.\nA chungkhar nih Insein thong ah a kong an hlat, siizung ah an hlat nain a kong an hngal lo. A mah a theitu (an sang mi) Ruakcheknak (ရင်ခွဲရုံ) rianṭuan pakhat nih a thi cang tiah faceboom ah a tar hnu lawng ah a thih an theih. Mang Suan Khai hi a el ah hliamh a si nain, a lu a sop tiah a a ruak hmutu nih cun a kan chimh tiah a pa nih a chim.\nPa Mang Suan Khai a pa hi U Maung Maung (kawl) a si. A nu hi Pi Ning Kham Cing a si. Yangon khua East Dagon 4th Block ah khausa an si. Pa Mang Suan Khai cu kum 27 a si. A nu le a pa hi kum 60 cungkai an si ve cang i cu hlan cu sehzung le dawr ah rianṭuan in nu le pa a cawm mi a si. Hpa-an ah caan tlawmpal rian a ṭuan i, February thla det hrawng khan a rak kir.\nRalkap uknak duhlo le sangveng congh, lamzawh a ṭang taktak mi mino a si. March 3 ahkhan North Okkalapa ah lamzawh ah a kal i hithil a hun can hi a si. Nihin tiang Ruakkhanghnak ah Pa Mang Suan Khai kong hi a chungkhar le bawmchantu hna nih an hlat ko nain kan hngal lo tiah an leh hna.Cu ca ah a chungkhar nih thawng an ngah ning le thil sining an theih ning in Pa Mang Suan Khai hi ‘a thi ko cang’ tiah an fehternak a si.\nKawl ralkap:Hakha ah faktuk in’An mual a phoh cang hi i cei hna seh.\nBreaking:Dr SaSa chungkhar harnak faktuk an tong’Bawmn cio hna u sih.


Kum 6 Chung Bak A Rak I Telnak Rio Carnival Le A far Birthday cu Soiselnak Ruang ah Aa Tel Ti Lai Lo - Huapzau\nKum 6 Chung Bak A Rak I Telnak Rio Carnival Le A far Birthday cu Soiselnak Ruang ah Aa Tel Ti Lai Lo\nKum 6 chung bak din lo te i a rak i tel nak Rio Carnival an ngeihnak ding ah Neymar cu a voi khatnak ding caah aa tel lai lo tiah Daily Mail nih an langhter. Rio Carnival an ngeih lai dingmi hi PSG nih puai biapi taktak an chuih dingmi he a caan aa lo.\nKan thei bantukin Neymar hi March thla paohpaoh ah hliam a ngei lo asiah dantat a rak si tawn, Nain, fans tampi nih cun aa dinhnak a ruang bik cu Rio Carnival le a farnu Rafaella Santos Birthday lawmh duh ruang ah asi tiah an rak chim. March ni 11 hi a farnu Rafaella Santos birthday a si.\nMarch thla chung asiloah ni 11 ah a biapi taktak mi puai um hmanhselaw, a farnu Rafaella Santos birthday lawmhnak ah aa tel kho peng.\nNain, tutan cu Neymar hi PSG caah a chuih cang lai. PSG lei nih puai biapi mi chuih ding an ngei. Mah caan hi Rio Carnival puai an hman caan bak asi ve lai, mah lawng siloin a far Birthday lio te khi asi.\nALuancia 2015 kum ah khan Barcelona ah season 2 nak caan a hmang, Yellow card a hmuhmi tam tuk ruang ah dantat a rak si. Mah lio ah khan Rio Carnival le a far birthday lawmhnak ah aa tel veve.\nAluancia 2017 zong ah khan hliam a ngei ruangah, a rak i dinh tthan, mah lio ah khan a farnu birthday a conglawmh pi tthan.\nKum 2018 ah French club ngan PSG lei ah aa tthial, nain mah lio ah khan a fak ngaimi hliam a rak ngei. PSG caah matchs 16 bak a rak chuih lo, February thla hramthok leiin May thla tiang aa din.\n2019 kum zong ah caan saupi aa dinh tthan, nain, hliam a ngeihmi hna nih khan Rio Carnival le Party nak i tel cu aa ngol lo, hmuh tthan peng asi.\nNain tutan ah cun PSG caah a chuih cang lai, Rio Carnival le a far Birthday zong ah aa tel ti lai lo.\nPSG nih a ra lai dingmi March thla ah Champions League match chuih ding le French Cup Semifinal chuih ding an ngei.\nChina Pa Hausa, Alibaba Co-founder Jack Ma Chuan Coronavirus Beihna Turin Dollar Maktaduai 2 Ai Tam A Pe\nBeijing: China Tech Billionaire Jack Ma chuan tunlai hrileng lar em em leh nunna tamtak suattu coronavirus dona tur leh […]


Kawlram Chung Kahnak A Zual Cang Lai - Chin Eleven News\nRamchungah kahnak le thihnak a tamtuk cang caah NUG nih biatak tein kan cawlcang cang lai mipi an tuarnak hi kan zoh kho tilo tiah an chim. Ralhrang nih le hmun kip ah tlangcung hriamtlai pawl cu an fuh hna i, an i kap peng.\nRalhrang an sungh nak deuh poh ah ralkap tyhazaang tam khawh chung tam in an chap cuahmah cang.KNLA umnak le KNU umnak pawl, Myitkyina KIA umnak hrawng khuapi deuh ah cun ralhrang thazaang an chap cuahmah cang hna.\nKanmah chinram kulh Mindat lawng hmanh ah ralhrang thazaang hi minung 1000 leng an si cang, ralkap thazaang an chap cuahmah hna i, a tu lio cu hmun kip tiawk in raltuknak le kahnak hi a peh cuahmah cang Tiah RFA ah biachimtu Ralbawi pakhat nih a chim.\nKahnak hi kan duh ruangah a chuak si loin a herh caah kan i kah khi a si ko tiah a chim. A ruang cu ralkap nih an umnak hmun kip ah an fuh hna caah kah lo awk a that lo caah kan kah mi hna hi an si tiah a chim. Kanmah nih an umnak ah va kal hnawh in kan tu hna lo , kanmah kan umnak cia ah an ra i an kan tuk caah a si ko tiah a chim.\nA tu cu tlawngcung hriamtlai pawl zei mawzat cu kan i manh ko cang i, PDf pawl tampi an i manh cang caah raltuknak hi zeitik poh ah thanh hna sehlaw kan i manh cang ko tiah a chim.